hotchpotch/miracl-hf-unified huggingface dataset:
রাউজান পৌরসভা
রাউজান বাংলাদেশের চট্টগ্রাম জেলার অন্তর্গত একটি পৌরসভা।
রাউজান পৌরসভার আয়তন ২৭.১৫ বর্গ কিলোমিটার।
২০১১ সালের পরিসংখ্যান অনুযায়ী রাউজান পৌরসভার লোকসংখ্যা ৫৫,৮৭৪ জন।
রাউজান উপজেলার মধ্যভাগে রাউজান পৌরসভার অবস্থান। চট্টগ্রাম জেলা সদর থেকে এ পৌরসভার দূরত্ব প্রায় ৩৩ কিলোমিটার। এর উত্তরে ডাবুয়া ইউনিয়ন ও চিকদাইর ইউনিয়ন, পূর্বে রাউজান ইউনিয়ন, দক্ষিণে বিনাজুরী ইউনিয়ন এবং পশ্চিমে গহিরা ইউনিয়ন অবস্থিত।
রাউজান উপজেলার আওতাধীন সাবেক ৫নং সুলতানপুর ইউনিয়ন সম্পূর্ণ ও ৪নং গহিরা ইউনিয়নের কিছু অংশ নিয়ে ১৯৯৮ সালে রাউজান পৌরসভা গঠিত হয়।
এটি একটি 'খ' শ্রেণীর পৌরসভা। এ পৌরসভার প্রশাসনিক কার্যক্রম রাউজান থানার আওতাধীন। এটি জাতীয় সংসদের ২৮৩নং নির্বাচনী এলাকা চট্টগ্রাম-৬ এর অংশ। এটি ৯টি ওয়ার্ডে বিভক্ত।
ওয়ার্ডভিত্তিক রাউজান পৌরসভার আওতাধীন এলাকাসমূহ হল:
রাউজান পৌরসভার স্বাক্ষরতার হার ৬৪.১৩%। এখানে ১টি সরকারি কলেজ, ১টি কামিল মাদ্রাসা, ২টি ডিগ্রী কলেজ, ১টি ফাজিল মাদ্রাসা, ১টি আলিম মাদ্রাসা, ১০টি মাধ্যমিক বিদ্যালয় ও ২৬টি প্রাথমিক বিদ্যালয় রয়েছে।
চাইনা ভাবিস
চাইনা ভাবিস বাংলাদেশী সঙ্গীততঙ্গ শায়ান চৌধুরী অর্ণবের প্রথম একক স্টুডিও অ্যালবাম। ২০০৫ সালে একতার মিউজিক কর্তৃক বাংলাদেশের ঢাকায় এটি মুক্তি পায়।
এই অ্যালবামে মোট তেরোটি গান অন্তর্ভুক্ত হয়েছে। অ্যালবামের সঙ্গীত পরিচালনা করেছেন শায়ান চৌধুরী অর্ণব।
নামবর বন্যপ্রাণ অভয়ারণ্য
নামবর অভয়ারণ্য () অসমের গোলাঘাট ও কার্বি আংলং জেলায় অবস্থিত একটি সংরক্ষিত বনাঞ্চল। ৩৭ বর্গকি:মি: জুড়ে বিস্তৃত এই অঞ্চলটি ২০০০ সনের ১৭ জুলাই তারিখে অভয়ারণ্য হিসেবে স্বীকৃতি লাভ করে। এর থেকে গোলাঘাটের দূরত্ব ২৫কি:মি: ও কাজিরাঙা জাতীয় উদ্যানের দূরত্ব প্রায় ৬৫কি:মি: ।
এখানকার অরণ্যে নানান মুল্যবান গাছ যেমন ভেলু, গমারী, আজার, নাহর, পমা, বনসম ইত্যাদি রয়েছে। তাছাড়াও এখানে ৫১ ধরনের অর্কিড প্রজাতি দেখা যায়।
হাতি, উল্লুক, মুখপোড়া হনুমান, আসামি বানর, লাল বান্দর, চিতাবাঘ, মায়া হরিণ, সম্বর হরিণ, বন্য বরাহ ইত্যাদি।
বউ কথা কও, এশীয় কোকিল, লাল বনমোরগ, এশীয় শামুকখোল, মাছরাঙ্গা, চন্দনা, পাতি বটেরা, পাতি তিলিহাঁস, ভীমরাজ, লাল ঘুঘু, ইত্যাদি।
অজগর ও ফেঁটিসাপ ইত্যাদি।
বাংলাদেশ গার্হস্থ্য অর্থনীতি কলেজ
বাংলাদেশ গার্হস্থ্য অর্থনীতি কলেজ বর্তমান আর্থসামাজিক প্রেক্ষাপটে মেয়েদেও উচ্চ শিক্ষার প্রসারের ক্ষেত্রে গার্হস্থ্য অর্থনীতি শিক্ষার গুরুত্ব বিবেচনায় রেখে বাংলাদেশ গার্হস্থ্য অর্থনীতি কলেজটি প্রতিষ্ঠিত হয়। ঢাকা বিশ্ববিদ্যালয়ে উপাদানকল্প এই কলেজটি বেসরকারি কিন্ত ব্যক্তি মালিকানাধীন নয়। কলেজটি সরকারী অনুদান প্রাপ্ত এম,পি.ও. ভুক্ত। ঢাকা বিশ্ববিদ্যালয় কর্তৃক গঠিত গভর্নিং বডি দ্বারা কলেজটি পরিচালিত।
কলেজটি গার্হস্থ্য অর্থনীতিতে বি.এসসি (সম্মান) ৪ বছর মেয়াদী, বি.এসসি (পাস) ৩ বছর মেয়াদী, এম.এসসি (প্রিলি) ১ বছর মেয়াদী ও এম.এস (ফাইনাল) ১ বছর মেয়াদী কোর্স রয়েছে। এই কলেজের ছাত্রীদের ঢাকা বিশ্ববিদ্যালয় কর্তৃক সনদপত্র প্রদান করা হয়। এবং দরিদ্র মেধাবী শিক্ষার্থীদের মাঝে হারুন কাদেও মোঃ ইউসুফ বৃত্তি প্রদান করা হয়। ঢাকা বিশ্ববিদ্যালয়ের জীববিজ্ঞান অনুষদের সার্বিক তত্ত্বাবধানে সিলেবাস প্রণয়ন করা হয় এবং শিক্ষা কার্যক্রম পরিচালিত হয়। বার্ষিক পরীক্ষাগুলো কার্জন হল এ অনুষ্ঠিত হয়।
পাঁচটি বিভাগ হলঃ
ঢাকা বিশ্ববিদ্যালয়ের গার্হস্থ্য অর্থনীতি ইউনিট এ ভর্তি পরীক্ষা দিয়ে এই কলেজে ভর্তি হওয়া যায়। আসন সংখ্যা ৫৫০ টি।
৬ষ্ঠ তলা ভবনে কলেজটি ১৪৬/৪ গ্রীনরোড,(পানি উন্নয়ন বোর্ডের অপর দিকে) এ অবস্থিত।
ন্যাশনাল কলেজ অব হোম ইকনমিক্স
ন্যাশনাল কলেজ অব হোম ইকোনমিক্স ঢাকা বিশ্ববিদ্যালয়ের অধিভুক্ত গার্হস্থ্য কলেজগুলোর মধ্যে অন্যতম। ঢাকা বিশ্ববিদ্যালয়ে উপাদানকল্প এই কলেজটি বেসরকারি কিন্ত ব্যক্তি মালিকানাধীন নয়। কলেজটি সরকারী অনুদান প্রাপ্ত এম,পি.ও. ভুক্ত। ঢাকা বিশ্ববিদ্যালয় কর্তৃক গঠিত গভর্নিং বডি দ্বারা কলেজটি পরিচালিত।
বি.এসসি (সম্মান) ৪ বছরের কোর্স এম.এসসি ১ বছরে কোর্স ঢাকা বিশ্ববিদ্যালয়ের জীববিজ্ঞান অনুষদের সার্বিক তত্ত্বাবধানে সিলেবাস প্রণয়ন করা হয় এবং শিক্ষা কার্যক্রম পরিচালিত হয়। বার্ষিক পরীক্ষাগুলো কার্জন হল এ অনুষ্ঠিত হয়।ঢাকা বিশ্ববিদ্যালয়ের গার্হস্থ্য ইউনিটে ভর্তি পরীক্ষা দিয়ে এই কলেজে ভর্তি হওয়া যায়। আসন সংখ্যা ৫৫০ টি।
ঠিকানা: ৩/৯-বি, ব্লক# বি, লালমাটিয়া, ঢাকা- ১২০৭
অবস্থান: আসাদগেট আড়ং শাখা ভবনের উত্তর পাশের রাস্তা দিয়ে ২০০ গজ পশ্চিমে এগিয়ে হাতের বামে।
১৯৮৬ আইসিসি ট্রফি
১৯৮৬ আইসিসি ট্রফি সীমিত ওভারের ক্রিকেট প্রতিযোগিতা হিসেবে ১১ জুন থেকে ৭ জুলাই, ১৯৮৬ তারিখ পর্যন্ত ইংল্যান্ডে অনুষ্ঠিত হয়। এটি আইসিসি ট্রফি প্রতিযোগিতার তৃতীয় আসর। পূর্বতন দুই প্রতিযোগিতার ন্যায় এ আসরেও ১৬ দলের অংশগ্রহণ ঘটে। দলগুলো ৬০ ওভারব্যাপী ও সাদা পোষাকসহ লাল বল ব্যবহৃত হয়। চূড়ান্ত খেলা লন্ডনের লর্ডসে অনুষ্ঠিত হয়। বাদ-বাকী সকল খেলাই মিডল্যান্ডসে অনুষ্ঠিত হয়েছে।
চূড়ান্ত খেলায় নেদারল্যান্ডস দলকে হারিয়ে জিম্বাবুয়ে দল ধারাবাহিকভাবে দ্বিতীয়বারের মতো আইসিসি ট্রফির শিরোপা লাভ করে। এরফলে দলটি ১৯৮৭ সালের ক্রিকেট বিশ্বকাপ প্রতিযোগিতায় অংশগ্রহণের সুযোগ পায়। পূর্বের প্রতিযোগিতায় আবহাওয়া বিরূপ প্রভাব ফেললেও এ প্রতিযোগিতার সবগুলো খেলাতেই ফলাফল আসে।
১৬টি দল দুই গ্রুপে বিভক্ত হয়ে খেলে। তন্মধ্যে একটি গ্রুপে ৭ ও অন্য গ্রুপে ৯ দল ছিল। প্রত্যেক দল একে-অপরের বিপক্ষে একবার প্রতিদ্বন্দ্বিতায় অবতীর্ণ হবে। জয়ী দল ৪, খেলা শুরু হয়েছে অথচ ফলাফল না হলে কিংবা কোন বল মাঠে না গড়ালে ২ পয়েন্ট পাবে ও পরাজিত হলে কোন পয়েন্ট লাভ করবে না। উভয় গ্রুপ থেকে শীর্ষস্থানীয় দু'টি দল সেমি-ফাইনাল খেলবে। কোন কারণে পয়েন্ট সমান হলে রান রেটের মাধ্যমে শীর্ষস্থান নির্ধারণ করার নিয়ম প্রণয়ন করা হয়।"হলুদ রঙে চিহ্নিত দলগুলো সেমি-ফাইনালে অংশগ্রহণ করে।"
গার্হস্থ্য অর্থনীতি কলেজ
গার্হস্থ্য অর্থনীতি কলেজ ১৯৬১ সালে প্রতিষ্ঠিত বাংলাদেশের একটি পেশাভিত্তিক মেয়েদের শিক্ষা প্রতিষ্ঠান। এটি আমেরিকার ফোর্ড ফাউন্ডেশন ও যুক্তরাষ্ট্রের ওকলাহামা স্টেট ইউনিভার্সিটির সহায়তায় ঢাকায় স্থাপিত হয়। বর্তমানে এটি ঢাকা বিশ্ববিদ্যালয়-এর অধীভুক্ত একটি কলেজ।
প্রথমে গার্হস্থ্য অর্থনীতি কলেজ ঢাকা বিশ্ববিদ্যালয়ের একটি উপাদানকল্প কলেজ হিসেবে কার্যক্রম শুরু করে। গ্রাজুয়েশন কোর্সের সিলেবাস ও নির্দেশিকা তৈরি করা হতো ঢাকা বিশ্ববিদ্যালয়, লাহোর হোম ইকনমিক্স কলেজ এবং করাচি হোম ইকনমিক্স কলেজের কোর্সসমূহের অনুসরণে। ওকলাহামা স্টেট ইউনিভার্সিটির হোম ইকোনমিক্স ডিপার্টমেন্টের ডীন ফোর্ড ফাউন্ডেশনের প্রতিনিধি হিসেবে কলেজটির একাডেমিক নির্দেশকের দায়িত্ব পালন করতেন।
১৯৬১ সাল থেকে কলেজে উচ্চ মাধ্যমিক ও স্নাতক এবং ১৯৬৩ সাল থেকে স্নাতকোত্তর পর্যায়ে পাঠদান শুরু হয়। ১৯৭৩ সালে স্নাতক ও স্নাতকোত্তর পর্যায়ের পাশাপাশি স্নাতক সম্মান (গার্হস্থ্য অর্থনীতি) কোর্স চালু হয়। ১৯৮৫-৮৬ শিক্ষাবর্ষে সমন্বিত গার্হস্থ্য অর্থনীতি থেকে ৫টি বিভাগে ৫টি সম্মান কোর্স চালু করা হয়। বিভাগগুলি হলো খাদ্য ও পুষ্টি বিজ্ঞান, সম্পদ ব্যাবস্থাপনা ও এন্টারপ্রেনরশিপ, শিশুবিকাশ ও সামাজিক সম্পর্ক, শিল্পকলা ও সৃজনশীল শিক্ষা এবং বস্ত্র পরিচ্ছদ ও বয়ন শিল্প। ২০০২-২০০৩ শিক্ষাবর্ষ থেকে ঢাকা বিশ্ববিদ্যালয়ের সম্মান কোর্সে অনুরূপ ৪ বছর মেয়াদি স্নাতক সম্মান কোর্স এবং ১ বছর মেয়াদি স্নাতকোত্তর কোর্স চালু করা হয়।
আজিমপুরে প্রায় ১০.৩ একরজুড়ে রয়েছে মনোরম ক্যাম্পাস।
নরেন্দ্রনাথ মিত্র
নরেন্দ্রনাথ মিত্র (১৯১৬–১৯৭৫) বাংলা ভাষার একজন অন্যতম শ্রেষ্ঠ ঔপন্যাসিক ও গল্পলেখক।
নরেন্দ্রনাথ মিত্র ১৬ মাঘ, ১৩২৩ বঙ্গাব্দ (৩০ জানুয়ারি, ১৯১৬)-এ জন্মগ্রহণ করেন বাংলাদেশের ফরিদপুরে। ভঙ্গা হাইস্কুল থেকে ম্যাট্রিকুলেশন, ফরিদপুরের রাজেন্দ্র কলেজ থেকে আই-এ ও বি-এ পাশ করেন বঙ্গবাসী কলেজ থেকে। লেখালেখির সূচনা বাল্য কালে। প্রথম মুদ্রিত কবিতা 'মূক', প্রথম মুদ্রিত গল্প 'মৃত্যু ও জীবন'। দুটোই 'দেশ' পত্রিকায়, ১৯৩৬ সালে। বিষ্ণুপদ ভট্টাচার্য ও নারায়ণ গঙ্গোপাধ্যায়ের সঙ্গে একত্রে প্রথম কাব্যগ্রন্থ 'জোনাকি' (১৩৪৫ বঙ্গাব্দ)। প্রথম গল্প-সংগ্রহ 'অসমতল' (১৩৫২ বঙ্গাব্দ)। প্রথম উপন্যাস 'হরিবংশ', গ্রন্থাকারের নাম 'দীপপুঞ্জ' (১৩৫৩ বঙ্গাব্দ)। গল্পগ্রন্থ প্রায় পঞ্চাশটি। উপন্যাসের মধ্যে বিশেষত, 'দীপপুঞ্জ', 'চেনামহল', 'তিন দিন তিন রাত্রি' ও 'সূর্যসাক্ষী', দেশ পত্রিকায় ধারাবাহিক প্রকাশকাল থেকেই দারুণ ভাবে সমাদৃত। তিনি ১৯৭৫ সালের ১৪ সেপ্টেম্বর মারা যান।
পুরো চার দশক ধরে প্রায় পাঁচশো গল্প লিখেছেন তিনি।
শান্ত-নিস্তরঙ্গ পল্লীজীবন, নগরমুখী মফস্বল শহরের ভাসমান মধ্যবিত্ত এবং মহানগরী কলকাতার সীমায়িত এলাকার অভিজ্ঞতা তাঁর উপন্যাসগুলির মূল উপজীব্য। নিজের ‘দ্বীপপুঞ্জ’ উপন্যাসের আলোচনায় তিনি বলেছিলেন, “আমার কোন রচনাতেই অপরিচিতদের পরিচিত করবার উৎসাহ নেই। পরিচিতরাই সুপরিচিত হয়ে উঠেছে।”
নরেন্দ্রনাথ মিত্রের সাহিত্যকর্মের মধ্যে যেগুলি চলচ্চিত্রে রূপায়িত হয়েছে তার কয়েকটি - সত্যজিৎ রায়ের মহানগর, অগ্রগামীর 'হেডমাস্টার', 'বিলম্বিতলয়'; রাজেন তরফদারের 'পালঙ্ক'। 'রস' গল্পটির অমিতাভ বচ্চন অভিনীত হিন্দি চলচ্চিত্রের নাম 'সওদাগর' ।তাঁর উল্লেখযোগ্য গ্রন্থের মধ্যে রয়েছে:
মনিব ইকবাল
মনিব ইকবাল (জন্মঃ ২৮ ফেব্রুয়ারি ১৯৮৬) হলেন একজন স্কটিশ ক্রিকেটার। তিনি একজন ডান-হাতি ব্যাটসম্যান এবং লেগ-ব্রেক বোলার। ২০০২ সালের অনূর্ধ্ব-১৯ বিশ্বকাপে মাত্র ১৫ বছর বয়সে মনিব স্কটল্যান্ডের হয়ে আত্মপ্রকাশ করেন। এছাড়াও তিনি ২০০৪ এবং ২০০৬ সালের একই প্রতিযোগিতায় প্রতিনিধিত্ব করার মাধ্যমে ক্রিকেটের আন্তর্জাতিক অঙ্গনে আগমন করেন।
তার সময়ে আন্তর্জাতিক তালিকা অনুযায়ী মনিব ছিলেন স্কটল্যান্ডের আন্তর্জাতিক ক্রিকেট অঙ্গনের ইতিহাসে প্রতিনিধিত্ব করা সর্বকনিষ্ঠ ক্রিকেটার। তিনি ২০০৪ সালের ডারহাম ক্রিকেট একাডেমীর সদস্য হন এবং ২০০৪ সাল থেকে দ্বিতীয় একাদশে তিনিধিত্ব করার পরে মনিব ২০০৬ সালের মে প্রথম শ্রেণীর ক্রিকেটে আত্মপ্রকাশ করেন। ইকবাল লো-অর্ডার ব্যাটসম্যান হিসেবে দ্বিতীয় একাদশে এবং প্রথম শ্রেনীর ক্রিকেটে ট্যালেন্ডার হিসেবে ব্যাটিং করে থাকেন।
প্রচণ্ড বৈদ্যুতিক ছুতার (চলচ্চিত্র)
প্রচণ্ড বৈদ্যুতিক ছুতার মৃগাঙ্কশেখর গঙ্গোপাধ্যায় এবং হ্যাশ তন্ময় পরিচালিত একটি বাংলা স্বল্প দৈর্ঘ্য চলচ্চিত্র। এই চলচ্চিত্রটি মলয় রায়চৌধুরীর প্রচণ্ড বৈদ্যুতিক ছুতার কবিতা অবলম্বনে তৈরি। যৌন নিগ্রহকে বিষয় করে তৈরি এই চলচ্চিত্রটি ব্রিটেনের নো গ্লস লিডস্‌ ইণ্টারন্যাশানাল ফিল্ম ফেস্টিভ্যাল, ত্রিনিদাদ অ্যান্ড টোবাগো ইন্টারন্যাশনাল ফিল্ম ফেস্টিভ্যাল সহ আমেরিকা, অস্ট্রেলিয়া, প্যারিস, বার্সেলোনা, জার্মানি, স্পেন সহ মোট ১২ টি দেশের ইন্টারন্যাশনাল ফিল্ম ফেস্টিভ্যালে অফিসিয়াল সিলেকশন এবং স্পেনের ম্যাডাটাক ইণ্টারন্যাশানাল ফিল্ম ফেস্টিভেলে সবচেয়ে আশাপ্রদ ভিডিও শিল্পীর পুরস্কার পেয়েছে।
যৌন নিগ্রহের খণ্ডচিত্র একের পর এক আসে চলচ্চিত্রটিতে। ভারতীয় দণ্ড বিধির (আই পি সি) ৩৭৭ ধারা আইনের রূপকধর্মী এক চরিত্র দেখা যায়। হিন্দু পুরাণের নানা সূত্র তুলে ধরা হয় এই চলচ্চিত্রে।
ম্যাডাটাক ইণ্টারন্যাশানাল ফিল্ম ফেস্টিভেল, স্পেন - সবচেয়ে আশাপ্রদ ভিডিও শিল্পীর পুরষ্কার'
শ্রেষ্ঠ্য চলচ্চিত্র শিল্প - পোল্যাণ্ড
শ্রেষ্ঠ্য ফ্যাণ্টাসি চলচ্চিত্র - সার্বিয়া
ইউটিসি−১০:৩০
ইউটিসি−১০:৩০ একটি ইউটিসি সময় অঞ্চল, যা ইউটিসি সময় থেকে ১০ ঘণ্টা ৩০ মিনিট পিছিয়ে।
হাওয়াই দ্বীপপুঞ্জ এই মান সময় ব্যবহার করত ১৯০০-১৯৪৭ সাল পর্যন্ত যেটি জিএমটি−১০ঃ৩০। ১৯৪৭ সালে এটি পরিবর্তন করে জিএমটি−১০ঃ০০ করা হয় যা পরবর্তীতে ইউটিসি−১০:০০ রূপান্তরিত হয়।
ইউটিসি−০৪:৩০
ইউটিসি−০৪:৩০ হল একটি ইউটিসি সময় অঞ্চল, যা ইউটিসি থেকে ৪ ঘণ্টা ৩০ মিনিট পিছিয়ে। 
এই সময় ৯ ডিসেম্বর ২০০৭ সাল থেকে ভেনিজুয়েলা ব্যবহার করে। আগে ভেনিজুয়েলা'র সময় স্থান ছিল ।
ড্যামিয়েন মার্টিন
ডেমিয়্যান রিচার্ড মার্টিন (; জন্ম: ২১ অক্টোবর, ১৯৭১) ডারউইনে জন্মগ্রহণকারী সাবেক অস্ট্রেলীয় ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন। মূলতঃ ডানহাতি মাঝারি সারির ব্যাটসম্যান হিসেবে দলে ভূমিকা রাখতেন। এছাড়াও, ডেমিয়্যান মার্টিন দলের প্রয়োজনে মাঝে-মধ্যে মিডিয়াম পেস বোলিং করতেন।
১৯৯১ মৌসুমে ওয়েস্টার্ন অস্ট্রেলিয়ার পক্ষে তার প্রথম-শ্রেণীর ক্রিকেটে অভিষেক ঘটে। ঐ মৌসুমে তিনি ৫১.৩৭ রান গড়ে ৮২২ রান তোলেন। প্রথম-শ্রেণীর ক্রিকেটে উইকেট রক্ষণের কাজেও নিজেকে জড়িয়েছেন। ১৯৯২ থেকে ১৯৯৪ মেয়াদকালে অনিয়মিতভাবে জাতীয় দলে প্রতিনিধিত্ব করেন। ১৯৯৯-২০০০ মৌসুমে নিয়মিতভাবে একদিনের আন্তর্জাতিক ও ২০০১ সাল থেকে টেস্ট দলের নিয়মিত সদস্য হন। কভার এলাকায় দক্ষ ফিল্ডার হিসেবে প্রতিপক্ষের ব্যাটসম্যানদের রান-আউটে সক্রিয় ছিলেন তিনি।
নভেম্বর, ১৯৯২ সালে গাব্বায় অনুষ্ঠিত সফরকারী ওয়েস্ট ইন্ডিজ দলের বিপক্ষে তার টেস্ট অভিষেক ঘটে। খেলায় তিনি ডিন জোন্সের স্থলাভিষিক্ত হন। মাঝারি সারির ব্যাটসম্যান হিসেবে উভয় ইনিংসে যথাক্রমে ৩৬ ও ১৫ রান তোলেন। ঐ মৌসুমের প্রায় সবগুলো টেস্টেই তার অংশগ্রহণ ছিল। তন্মধ্যে অ্যাডিলেড ওভালে অনুষ্ঠিত চতুর্থ টেস্টে সতীর্থ ওয়েস্টার্ন অস্ট্রেলীয় জাস্টিন ল্যাঙ্গার তার স্থলাভিষিক্ত হলেও ঐ খেলাতেই আঘাতপ্রাপ্তি ঘটে। কিন্তু সিরিজে তার ব্যাটিং তেমন আশাপ্রদ ছিল না। মাত্র ২৮.১৬ গড়ে ১৬৮ রান সংগ্রহ করেন। তন্মধ্যে এমসিজিতে অপরাজিত ৬৭* রানের একমাত্র অর্ধ-শতক করেন। এছাড়াও তিনি ঐ মৌসুমে একদিনের আন্তর্জাতিক দলের সদস্য মনোনীত হন। এগারোটি ওডিআইয়ের চারটিতে তার অংশগ্রহণ ছিল ও ২২.৫০ গড়ে ৪৫ রান তোলেন।
লীলারহস্য
লীলারহস্য বাংলা লোকশিল্পের মরমী সাধক মনমোহন দত্তের জীবনী নিয়ে রচিত একটি জীবনীমূলক বই। 
গ্রন্থটির প্রকাশক ছিলেন শ্রী সুধীরচন্ত্র দত্ত । বর্মান সংষ্করণের প্রকাশক হচ্ছেন বিল্বভূষণ দত্ত।
গ্রন্থটি প্রথম প্রকাশিত হয় মনমোহন দত্তের জন্মশতবষে ১৩৮৪ বাংলায়। দ্বিতীয়বার প্রকাশিত হয় মাঘ ১০, ১৪১২ বাংলা এবং সর্বশেষ আষাঢ় ২৩, ১৪২০ বাংলায় প্রকাশিত হয়।
গ্রন্থটির লেখক স্বয়ং মনমোহন দত্ত নিজেই। গ্রস্থটিতে লেখক তাঁর জীবনের বিভিন্ন দিক তুলে ধরেছেন। শৈশব থেকে যৌবন পর্যন্ত নিজের জীবনের বাল্যশিক্ষা থেকে শুরু করে মোক্তারী পড়ার সময় যেসব ঘটনা তাঁর জীবনে ঘটেছে তার খুব সুন্দর অবতারণা করেছেন। শ্রী আনন্দ স্বামী এবং চট্টগ্রামস্থ মাইজভান্ডার দরবারের বড় মৌলানা ছৈয়দ আহমদ উল্লাহ মাইজভান্ডারী সহ যেসকল মহান মনীষীর সান্নিধ্যে এসে তিনি আধ্যাত্ব জগতে উন্নতি সাধন করেছেন তার বিবরণী তুলে ধরেছেন।
সেলেরন
ইন্টেল কর্পোরেশন কর্তৃক প্রদত্ত একটি কম্পিউটার মাইক্রোপ্রসেসরের মডেলের নাম হল "'সেলেরন"'। এটি ব্যক্তিগত কম্পিউটারের বিভিন্ন মডেলে প্রস্তুত করা হত যেমন আইএ-৩২ এবং এক্স-৮৬ বা এক্স-৬৪।
সেলেরন প্রসেসরগুলো আইএ-৩২ কম্পিউটার প্রোগ্রাম চালাতে পারে কিন্তু এদের কর্ম ফলাফল ইন্টেল কর্তৃক বাজারজাতকৃত অন্যান্য মডেলের সিপিইউ থেকে কম হয়। যেমন সেলেরন ব্রান্ডের কম ক্যাশ মেমোরি রয়েছে অথবা তাদের উন্নত কর্মসম্পাদন বৈশিষ্ট্য ইচ্ছাপ্রণোদিত ভাবে অকার্যকর করে রাখা হয়। এইসব অকার্যকর বৈশিষ্ট্য কার্যকর থাকলে কার্যক্ষমতায় পরিবর্তন আসত কিন্তু তা হত বিপুল। খুব কম মডেলের নকশাই চমৎকার কার্যক্ষমতা পেয়েছে যেখানে অধিকাংশ মডেলই নিম্ন কার্যক্ষমতার অধিকারী। উচ্চ ক্ষমতার মডেল এবং সেলেরন সারির মডেলের মধ্যকার উচ্চ ব্যয়ের কারণ এই বৈশিষ্ট্য।
১৯৯৮ সালের এপ্রিলে এটির সূচনা করা হয়, প্রথম সেলেরন ব্রান্ডের সিপিইউ পেন্টিয়াম ২ ব্রান্ডের কোরের উপর ভিত্তি করে নির্মিত। সেলেরন ব্রান্ডের অন্যান্য সিপিইউগুলোও পেন্টিয়াম সারির উপর নির্মিত যেমন পেন্টিয়াম ৩, পেন্টিয়াম ৪, পেন্টিয়াম এম এবং ইন্টেল কোর ব্রান্ডের প্রসেসরগুলো। সাম্প্রতিক সেলেরন নকশা নির্মিত হয় চতুর্থ প্রজন্মের কোর আই৩/আই৫/আই৭ সারির উপর। এই নকশায় স্বাধীন প্রক্রিয়াকরণ কোর রাখা হয়েছে কিন্তু তা কোর আই৩ তুলনায় ৬৬% ক্যাশ মেমোরি সহকারে।
সেন্ট্রিনো
সেন্ট্রোনো ব্রান্ডটি ইন্টেলের ওয়াই-ফাই এবং ওয়াইম্যাক্স এডাপ্টারকে প্রতিনিধিত্ব করে। এটি পূর্বে ইন্টেলের বাজারজাতকর-প্লাটফর্ম উদ্যোগ ছিল জানুয়ারি ৭, ২০১০ পর্যন্ত।
আগে এই ব্রান্ডের মাধ্যমে বিশেষ ধরনের মিশ্রিত প্রধান বোর্ড চিপসেট, মোবাইল সিপিইউ এবং তারহিন নেটওয়ার্ক ইন্টারফেস ল্যাপটপের নকশায় সাজানো হত। ইন্টেল দাবি করে এই প্রযুক্তি ব্যবস্থাগুলো দিয়ে উন্নত কার্যক্ষমতা, বেশি ব্যাটারি সক্ষমতা এবং বিশাল তারহিন নেটওয়ার্ক পরিচালনা সম্ভব
ইন্টেলের তারহিন পণ্যের নতুন পণ্য নাম স্থির করা হয় ইন্টেল সেন্ট্রিনো ওয়্যারলেস।
সিদ্ধার্থ নারায়ণ
সিদ্ধার্থ নারায়ণ () (জন্ম: ১৭ এপ্রিল ১৯৭৯) ভারতীয় চলচ্চিত্র অভিনেতা, প্রযোজক এবং প্লেব্যাক গায়ক । তামিল, তেলেগু ও হিন্দি ছবিতে অভিনয় করে ।
বুড়া চাপরি বন্যপ্রাণ অভয়ারণ্য
বুড়া চাপরি অভয়ারণ্য () অসমের শোণিতপুর জেলায় অবস্থিত একটি বন্যপ্রাণীর অভয়ারণ্য। এই অভয়ারণ্য লাউখোয়া-বুড়া সাপরি পরস্থিতিতন্ত্রের অন্তর্ভুক্ত।
বুড়া চাপরি অভয়ারণ্য অসমের ব্রহ্মপুত্র নদের উত্তরে শোণিতপুর জেলায় অবস্থিত। তেজপুর ও গুয়াহাটি থেকে এই বনাঞ্চলের দূরত্ব ক্রমে ৪০কি:মি ও ১৮১কি:মি:।
এই বনাঞ্চলের মোট আয়তন প্রায় ৪০.০৬ বর্গকি:মি। এখানে সাধারনত ঘাঁস জাতীয় ও অর্ধ চিরসবুজ বনাঞ্চল দেখা যায়। 
বুড়া চাপরি অভয়ারণ্যকে ১৯৭৪ সনে সংরক্ষিত বনাঞ্চল ও ১৯৯৫ সনে বন্যপ্রাণী অভয়ারণ্য হিসেবে স্বীকৃতি প্রদান করা হয় ।
বুড়া চাপরি অভয়ারণ্য জৈব বৈচিত্রে পরিপূর্ণ। এখানে নানান ধরনের পাখি দেখা যায়।
ভারতীয় গণ্ডার, আসামি বানর, মোষ, চিতাবাঘ, বারশিঙ্গা, বনরুই, পাতিশিয়াল, সম্বর হরিণ, প্যারা হরিণ, উল্লুক, বাদুড়, লাল বান্দর, মায়া হরিণ, হাতি ইত্যাদি।
কালো ফিঙে, নীলশির, মাছরাঙ্গা, লক্ষ্মীপেঁচা, এশীয় শামুকখোল, মেটে রাজহাঁস, পাতি সরালি, রাঙা মানিকজোড়, সবুজ টিয়া, হলদে পাখি, সাতভাই ছাতারে, ইউরেশীয় গেছোচড়ুই, চখাচখি, চন্দনা, পাতি তিলিহাঁস, কাও ধনেশ, বেগুনি কালেম, পিয়াং হাঁস ইত্যাদি।
অমৃতা প্রীতম
অমৃতা প্রীতম (পাঞ্জাবি:ਅੰਮ੍ਰਿਤਾ ਪ੍ਰੀਤਮ) (৩১ আগস্ট, ১৯১৯ - ৩১ অক্টোবর, ২০০৫) একজন ভারতীয় লেখিকা ছিলেন। তাঁকে প্রথম উল্লেখযোগ্য পাঞ্জাবি মহিলা কবি, ঔপন্যাসিক ও প্রবন্ধকার হিসেবে গণ্য করা হয়ে থাকে। বিংশ শতাব্দীর এই কবি ভারত-পাকিস্তানের সীমান্তের উভয় দিকের মানুষেরই প্রিয়পাত্র ছিলেন। ছয় দশকের দীর্ঘ সময় ধরে তিনি কবিতা, কল্পকাহিনী, জীবনী, প্রবন্ধ, লোক সঙ্গীত প্রভৃতি বিভিন্ন বিষয়ে প্রায় দুইশোটি গ্রন্থ রচনা করেন, যা বিভিন্ন ভারতীয় ও বিদেশী ভাষায় অনূদিত হয়।
তিনি অজ্জ আখাঁ ওয়ারিস শাহ নূ নামক একটি বিষাদধর্মী কবিতা রচনা করেন, যেখানে ভারতের বিভক্তির সময়কার বিপর্যয়ের প্রতি তাঁর ক্ষোভ ও রাগের বহিঃপ্রকাশ ঘটেছে। ঔপন্যাসিক হিসেবে তাঁর সবচেয়ে উল্লেখযোগ্য অবদান হল পিঞ্জর নামক একটি বিখ্যাত উপন্যাস, যেখানে তিনি "পারো" নামক একটি স্মরণীয় চরিত্র সৃষ্টি করেন, যাকে তিনি নারীদের বিরুদ্ধে অত্যাচার, মানবতা লঙ্ঘন এবং অস্তিত্ববাদের প্রতি সমর্পণের বিরুদ্ধে একটি মূর্ত প্রতীক হিসেবে গড়ে তোলেন। ২০০৩ খ্রিস্টাব্দে এই উপন্যাস থেকে পিঞ্জর নামক একটি হিন্দি চলচ্চিত্র নির্মিত হয়।
১৯৫৬ খ্রিস্টাব্দে তিনি তাঁর রচিত সুনেহে নামক দীর্ঘ কবিতার জন্য সাহিত্য অকাদেমি পুরস্কার লাভ করেন। ১৯৮২ খ্রিস্টাব্দে তিনি তাঁর "কাগজ তে ক্যানভাস" নামক উপন্যাসের জন্য জ্ঞানপীঠ পুরস্কার জয় করেন। ১৯৬৯ খ্রিস্টাব্দে তিনি পদ্মশ্রী, ২০০৪ খ্রিস্টাব্দে পদ্মবিভূষণ ও সাহিত্য অকাদেমি ফেলোশিপ লাভ করেন।
অমৃতা কউর ১৯১৯ খ্রিস্টাব্দে পাঞ্জাবের গুজরানওয়ালা নামক স্থানে জন্মগ্রহণ করেন। তাঁর পিতা কর্তার সিং হিতকরি ব্রজ ভাষার একজন পণ্ডিত, বিদ্যালয়ের শিক্ষক ও শিখ ধর্মের একজন প্রচারক ছিলেন। অমৃতার বয়স যখন এগারো বছর বয়স, তখন তারা মাতার মৃত্যু হয়। এরপরেই তিনি ও তাঁর পিতা লাহোর শহরে বসবাস শুরু করেন। মাতার মৃত্যুর পরে একাকীত্বের কারণে তিনি লিখতে শুরু করেন। ১৯৩৬ খ্রিস্টাব্দে তাঁর প্রথম কাব্যগ্রন্থ "অমৃত লেহরেঁ" প্রকাশিত হয়। এই বছর তিনি প্রীতম সিং নামক একজন সম্পাদককে বিবাহ করেন ও স্বামীর নামে নিজের নাম পরিবর্তন করে অমৃতা প্রীতম রাখেন।
একজন রোমান্টিক কবি হিসেবে লেখা শুরু করলেও শীঘ্রই তিনি অঞ্জুমন তরক্কি পসন্দ মুসান্নাফিন-এ-হিন্দ নামক প্রগতিশীল লেখক সংঘে যোগ দেন, যার ফলশ্রুতিতে ১৯৪৪ খ্রিস্টাব্দে তাঁর লোক পীড় নামক বিখ্যাত গ্রন্থটি রচিত হয়, যেখানে পঞ্চাশের মন্বন্তরের পরে যুদ্ধ বিধ্স্ত অর্থনীতিকে সরাসরি সমালোচনা করা হয়। ভারতের স্বাধীনতার পরে তিনি লাহোর থেকে ভারতে চলে আসেন। স্বাধীনতার পরে দিল্লি শহরে গুরু রাধা কিষণ দ্বারা প্রতিষ্ঠিত প্রথম জনতা গ্রন্থাগার নির্মাণে তিনি সহায়তা করেন। ১৯৬০ খ্রিস্টাব্দে তাঁর বিবাহবিচ্ছেদ ঘটে। এই সময় কবি সাহির লুধিয়ানভির সঙ্গে তাঁর প্রণয় ঘটে, কিন্তু পরে কণ্ঠশিল্পী সুধা মালহোত্রার সঙ্গে সাহিরের প্রেম গড়ে উঠলে অমৃতা লেখক ইমরোজের সান্নিধ্যে জীবনের শেষ চল্লিশ বছর অতিবাহিত করেন।
দীর্ঘ রোগভোগের পর ২০০৫ খ্রিস্টাব্দের ৩১শে ডিসেম্বর, ছিয়াশি বছর বয়সে নতুন দিল্লি শহরে অমৃতার মৃত্যু ঘটে।
আল-মুকতাদির
আবুল ফাদল জাফর ইবনে আহমেদ আল মুতাদিদ () (৮৯৫ – ৩১ অক্টোবর ৯৩২) (আল মুকতাদির বিল্লাহ (, "Mighty in God") নামে পরিচিত) ছিলেন ১৮শ আব্বাসীয় খলিফা। তিনি ৯০৮ থেকে ৯৩২ সাল পর্যন্ত খলিফার পদে ছিলেন। তিনি তার পূর্বসূরি আল মুকতাফির উত্তরসূরি হন।
২০১৫ ক্রিকেট বিশ্বকাপ পরিসংখ্যান
অত্র নিবন্ধটি ২০১৫ ক্রিকেট বিশ্বকাপের পরিসংখ্যানগত তালিকাবিশেষ।
ট্রেন্ড বোল্ট ও মিচেল স্টার্ক ( ২২ টি করে)
"সর্বশেষ হালনাগাদ: ১২ মার্চ, ২০১৫"
পূর্ব কার্বি-আংলং বন্যপ্রাণ অভয়ারণ্য
পূর্ব কার্বি আংলং অভয়ারণ্য () অসমের কার্বি আংলং স্বায়ত্ব শাসিত পরিষদের অন্তর্গত একটি বন্যপ্রাণী অভয়ারণ্য। এটি কার্বি আংলং-কাজিরাঙা ল্যান্ডস্কেপের একটি উল্লেখযোগ্য অংশ।
পূর্ব কার্বি আংলং অভয়ারণ্যের আয়তন প্রায় ২২১.৮১ বর্গকি:মি:। এটি গুয়াহাটি ও যোরহাট থেকে ক্রমে ১৯০ ও ১১০ কি:মি: দূরত্বে অবস্থিত।
হাতি, সম্বর হরিণ, আসামি বানর, লাল বান্দর, উল্লুক ইত্যাদি।
হাড়গিলা, সবুজ টিয়া ইত্যাদি।
ফেঁটীসাপ, পাইথন, কচ্ছপ ইত্যাদি।
মারাট লংরি বন্যপ্রাণ অভয়ারণ্য
মারাট লংরি অভয়ারণ্য () অসমের কার্বি আংলং স্বায়ত্ব শাসিত পরিষদের অন্তর্গত । ধনশিরি-লাংডিং হস্তি প্রকল্পের এটি উল্লেখযোগ্য অংশ। 
মারাট লংরি অভয়ারণ্যের আয়তন প্রায় ৪৫১ বর্গকি:মি:। এটি ডিফু রেল স্টেশন থেকে মাত্র ৮কি:মি: দূরত্বে অবস্থিত। 
শীতকালে উষ্ণতা ৬° সেলসিয়াস থেকে ১২° সেলসিয়াস পর্যন্ত ও গ্রীষ্মকালে উষ্ণতা ২৩° সেলসিয়াস থেকে ৩২° সেলসিয়াস পর্যন্ত হয়। বার্ষিক বৃষ্টিপাতের পরিমাণ ২৪১৬মিমি।
হাতি, বাংলা বাঘ, হরিণ, সজারু ইত্যাদি।
হাড়গিলা, তোতাপাখি ইত্যাদি।
ফেঁটিসাপ, পাইথন, কচ্ছপ ইত্যাদি।
আমচোং বন্যপ্রাণ অভয়ারণ্য
আমচোং অভয়ারণ্য () অসমের কামরূপ জেলায় অবস্থিত একটি বন্যপ্রাণ অভয়ারণ্য। এটি পূর্ব-কামরূপ বনবিভাগের অন্তর্গত। 
২০০৪ সনের ১৯ জুন তারিখে এই বনাঞ্চলকে বন্যপ্রাণ অভয়ারণ্য হিসেবে স্বীকৃতি প্রদান করা হয়
আমচোং অভয়ারণ্যের আয়তন প্রায় ৭৮.৬৮ বর্গকি:মি:। গুয়াহাটি রেল স্টেশন থেকে এর দূরত্ব প্রায় ১৫কি:মি:।
চাপর
চাপর () অসমের ধুবড়ী জেলায় অবস্থিত একটি অঞ্চল। চাপর অসমের প্রাক্তন মুখ্যমন্ত্রী শরৎ চন্দ্র সিংহের গৃহভূমি। 
চাপরের স্থানাংক হচ্ছে . । সাগর পৃষ্ঠ থেকে গড় উচ্চতা প্রায় ২২মিটার(৭২)ফুট।
২০১১ সনের জনগননা অনুযায়ী চাপরের জনসংখ্যা হচ্ছে ১৮,৫৫৯। যার ৫২% পুরুষ ও ৪৮% মহিলা। মোট জনসংখ্যার ১৪% ছয় বছরের অনুর্দ্ধর। চাপরের গড় সাক্ষরতার হার ৬৫%। পুরুষ ও মহিলার গড় সাক্ষরতার হার ক্রমান্বয়ে ৭১% ও ৫৮%। 
৩১নং ভারতীয় জাতীয় সড়ক দ্বারা চাপর ভারতের বিভিন্ন প্রান্তের সহিত সংযুক্ত।
উত্তর লখিমপুর
উত্তর লখিমপুর () হচ্ছে অসমের পূর্ব প্রান্তে অবস্থিত লখিমপুর জেলার সদর স্থান। এই স্থানটি অসমের রাজধানী গুয়াহাটি থেকে ৩৯৪কি:মি: দূরত্বে অবস্থিত। 
উত্তর লখিমপুরের ভৌগোলিক অবস্থান হচ্ছে ২৭° ১৩' ৬০ উ আরু ৯৪° ৭' ০।
২০১১ সনের জনগননা অনুযায়ী উত্তর লখিমপুরের জনসংখ্যা হচ্ছে ১০,৪০,৬৪৪ জন। মোট জনসংখ্যার ৫৩% পুরুষ ও ৪৭% মহিলা। সাক্ষরতার হার ৮৯%। পুরুষ সাক্ষরতার হার ৯০% ও মহিলা সাক্ষরতার হার ৮৭%। মোট জনসংখ্যার ১৩% হচ্ছে ছয় বছরের নিম্নে শিশু।
বোকাখাত
বোকাখাত () অসমের গোলাঘাট জেলায় অবস্থিত একটি নগর। 
বোকাখাত অঞ্চলটি মধ্য অসমে অবস্থিত। এই অঞ্চলে বিভিন্ন পর্যটকস্থল রয়েছে। কাজিরাঙা জাতীয় উদ্যান থেকে এর দূরত্ব ২৩কি:মি:। নিকটতম বিমানবন্দর হচ্ছে যোরহাট ও গুয়াহাটি। বোকাখাতের নিকটতম রেল স্টেশন হচ্ছে বাদুলিপার ও ফরকাটিং । 
২০০১ সনের জনগননা অনুযায়ী বোকাখাতের জনসংখ্যা হচ্ছে ৮৮৪৪ জন। যার ৫৪% পুরুষ ও ৪৬% মহিলা। বোকাখাতের সাক্ষরতার হার ৭৮%। পুরুষ ও মহিলার সাক্ষরতার হার ক্রমে ৮৩% ও ৭৩%। বোকাখাতের জনসংখ্যার মোট ১১% ছয় বছরের অনুর্ধর। 
বোকাখাত কলিয়াবর (লোকসভা সমষ্টির) অন্তর্ভুক্ত।
বোকাখাতের আশে পাশে অবস্থিত বিভিন্ন মঠ-মন্দির, সংরক্ষিত বনাঞ্চল, সত্র, চা বাগান ইত্যাদি বোকাখাতের মুখ্য পর্যটন স্থল।
আশ্বিন ২
আশ্বিন ২ বাংলা পঞ্জিকা অনুসারে আশ্বিন মাসের ২য় এবং বছরের ১৫৭ তম দিন। বছর শেষ হতে ২০৮ দিন (অধিবর্ষে ২০৯ দিন) অবশিষ্ট রয়েছে।
আশ্বিন ৩
আশ্বিন ৩ বাংলা পঞ্জিকা অনুসারে আশ্বিন মাসের ৩য় এবং বছরের ১৫৮ তম দিন। বছর শেষ হতে ২০৭ দিন (অধিবর্ষে ২০৮ দিন) অবশিষ্ট রয়েছে।
কার্তিক ২
কার্তিক ২ বাংলা পঞ্জিকা অনুসারে কার্তিক মাসের ২য় এবং বছরের ১৮৭ তম দিন। বছর শেষ হতে ১৭৮ দিন (অধিবর্ষে ১৭৯ দিন) অবশিষ্ট রয়েছে।
কার্তিক ৩
কার্তিক ৩ বাংলা পঞ্জিকা অনুসারে কার্তিক মাসের ৩য় এবং বছরের ১৮৮ তম দিন। বছর শেষ হতে ১৭৭ দিন (অধিবর্ষে ১৭৮ দিন) অবশিষ্ট রয়েছে।
কার্তিক ২৩
কার্তিক ২৩ বাংলা পঞ্জিকা অনুসারে কার্তিক মাসের ২৩ম এবং বছরের ২০৮ তম দিন। বছর শেষ হতে ১৫৭ দিন (অধিবর্ষে ১৫৮ দিন) অবশিষ্ট রয়েছে।
অগ্রহায়ণ ২
অগ্রহায়ণ ২ বাংলা পঞ্জিকা অনুসারে অগ্রহায়ণ মাসের ২য় এবং বছরের ২১৭ তম দিন। বছর শেষ হতে ১৪৮ দিন (অধিবর্ষে ১৪৯ দিন) অবশিষ্ট রয়েছে।
অগ্রহায়ণ ৩
অগ্রহায়ণ ৩ বাংলা পঞ্জিকা অনুসারে অগ্রহায়ণ মাসের ৩য় এবং বছরের ২১৮ তম দিন। বছর শেষ হতে ১৪৭ দিন (অধিবর্ষে ১৪৮ দিন) অবশিষ্ট রয়েছে।
পৌষ ২
পৌষ ২ বাংলা পঞ্জিকা অনুসারে পৌষ মাসের ২য় এবং বছরের ২৪৭তম দিন। বছর শেষ হতে ১১৮ দিন (অধিবর্ষে ১১৯ দিন) অবশিষ্ট রয়েছে।
পৌষ ৩
পৌষ ৩ বাংলা পঞ্জিকা অনুসারে পৌষ মাসের ৩য় এবং বছরের ২৪৮তম দিন। বছর শেষ হতে ১১৭ দিন (অধিবর্ষে ১১৮ দিন) অবশিষ্ট রয়েছে।
ব্যারি রিচার্ডস
ব্যারি অ্যান্ডারসন রিচার্ডস (; জন্ম: ২১ জুলাই, ১৯৪৫) নাটাল প্রদেশের ডারবানে জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। ব্যারি রিচার্ডস দক্ষিণ আফ্রিকা ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করেন। দলে তিনি মূলতঃ ডানহাতি ব্যাটসম্যান ছিলেন। পাশাপাশি ডানহাতে অফ ব্রেক বোলিংয়ে পারদর্শীতা দেখিয়েছেন। তাঁকে দক্ষিণ আফ্রিকার অন্যতম সফলতম ক্রিকেটার হিসেবে মনে করা হয়।
ইংল্যান্ডের কাউন্টি ক্রিকেটে গ্লুচেস্টারশায়ার, হ্যাম্পশায়ার; অস্ট্রেলিয়ায় সাউথ অস্ট্রেলিয়া; ঘরোয়া ক্রিকেটে নাটাল ও ট্রান্সভালসহ বিশ্ব সিরিজ ক্রিকেটে প্রতিনিধিত্ব করেছেন তিনি।
সীমিত পর্যায়ে অংশগ্রহণের ক্ষেত্র থাকায় ১৯৬৪ থেকে ১৯৮৩ মেয়াদকালে প্রথম-শ্রেণীর ক্রিকেটে মনোনিবেশ করেন রিচার্ডস। এসময়ে তিনি ২৮,৩৫৮ রান তোলেন। ব্যক্তিগত সর্বোচ্চ ৩৫৬ রানসহ ৮০ সেঞ্চুরির অধিকারী হন তিনি। এছাড়াও, একদিনের ক্রিকেটে ১৬ সেঞ্চুরিসহ ৮,৫০৬ পান।
হ্যাম্পশায়ারের পক্ষে অনেকগুলো বছর কাউন্টি ক্রিকেটে খেলেন। প্রথম মৌসুমেই তিনি ২,৩৯৫ রান পান যা দেশের যে-কোন খেলোয়াড়ের চেয়ে বেশী। ১৯৭০ সাল থেকে কাউন্টি ক্রিকেটে গর্ডন গ্রীনিজের সাথে অন্যতম সফল উদ্বোধনী জুটির অংশীদারিত্বের সাথে সম্পৃক্ত হন।
১৯৭০-৭১ মৌসুমে বহিরাগত খেলোয়াড় হিসেবে সাউথ অস্ট্রেলিয়ার পক্ষে খেলেন। তন্মধ্যে ওয়েস্টার্ন অস্ট্রেলিয়ার বিপক্ষে ডেনিস লিলি, গ্রাহাম ম্যাকেঞ্জি, টনি লক ও টনি মানের ন্যায় বোলিং আক্রমণ রুখে দিয়ে একদিনেই ৩২৫ রান তোলেন। ঐ মৌসুমে ১০ খেলায় তিনি ১০৯.৮৬ গড়ে ১,৫৩৮ রান তোলেন।
সমগ্র খেলোয়াড়ী জীবনে তিনি কেবলমাত্র চারটি টেস্টে অংশগ্রহণ করেন। সবগুলো টেস্টই অস্ট্রেলিয়া দলের বিপক্ষে। সিরিজে তিনি ৭২.৫৭ গড়ে ৫০৮ রান সংগ্রহ করেন। বিল লরি'র নেতৃত্বাধীন দলটির বিপক্ষে ৪-০ ব্যবধানে সিরিজ জয় করে। তন্মধ্যে ১৪০ রানের সেঞ্চুরিও ছিল তাঁর। গ্রেইম পোলকের (২৭৪) সাথে ১০৩ রানের জুটি স্মরণীয় হয়ে থাকে। এর পরপরই ১৯৭০ সালে দক্ষিণ আফ্রিকাকে আন্তর্জাতিকভাবে নিষেধাজ্ঞা প্রদান করা হয়।
১৯৮৪ সালে ক্রিকেট জীবন থেকে অবসর নেয়ার পর সাউথ আফ্রিকান ব্রডকাস্টিং কর্পোরেশনসহ দক্ষিণ আফ্রিকার এমনেট সুপারস্পোর্টের সাথে বেশ কয়েক মৌসুমে ধারাভাষ্যকাররূপে কর্মরত থাকেন। এছাড়াও তিনি যুক্তরাজ্যে টেস্ট ম্যাচ স্পেশাল, চ্যানেল ফোর ও ফাইভে ধারাভাষ্যকার ছিলেন।
১৯৬৮ সালে রিচার্ডসকে দক্ষিণ আফ্রিকার বর্ষসেরা খেলোয়াড় হিসেবে পুরস্কৃত করা হয়। ১৯৬৯ সালে উইজডেন কর্তৃপক্ষ কর্তৃক তাঁকে বর্ষসেরা ক্রিকেটার হিসেবে মনোনীত করা হয়। এ প্রসঙ্গে তাঁকে বিংশ শতাব্দীর অন্যতম প্রতিভাবান ক্রিকেটার হিসেবে বর্ণনা করা হয়।
১৯৭০ সালে আন্তর্জাতিক ক্রিকেট অঙ্গন থেকে দক্ষিণ আফ্রিকাকে বহিষ্কারের ফলেই তাঁর খেলোয়াড়ী জীবনের অকাল সমাপ্তি ঘটেছিল। সবচেয়ে কম ৪ টেস্ট খেললেও আইসিসি’র শতবর্ষ উদযাপন উপলক্ষে ফিকা’র সহায়তায় আন্তর্জাতিক ক্রিকেট কাউন্সিল কর্তৃপক্ষ দুবাইয়ে ২ জানুয়ারি, ২০০৯ তারিখে প্রণীত আইসিসি ক্রিকেট হল অব ফেমের ৫৫জনের তালিকায় তাঁকেও অন্তর্ভূক্ত করা হয়।
বিখ্যাত আম্পায়ার ডিকি বার্ডের দেখা স্বপ্নের দলের অন্যতম সদস্য হন। এছাড়াও স্যার ডন ব্র্যাডম্যানের বিংশ শতকের দলের সদস্যসহ উদ্বোধনী ব্যাটসম্যান হিসেবে মনোনীত হন।
বঙ্গবন্ধু জাতীয় কৃষি পুরস্কার
বঙ্গবন্ধু জাতীয় কৃষি পুরস্কার (পূর্বনাম রাষ্ট্রপতি কৃষি উন্নয়ন পদক) বাংলাদেশের একটি পুরস্কার যা কৃষি উন্নয়নে গবেষণা ক্ষেত্রে উল্লেখযোগ্য অবদানের স্বীকৃতিস্বরূপ দেয়া হয়। এই পুরস্কার বাংলাদেশের কৃষি মন্ত্রণালয়ের অধীনে ১৯৭৩ সালে দেয়া শুরু হয়েছিল।
কৃষি ক্ষেত্রে সার্বিক উন্ন্যয়নের লক্ষ্যে কৃষি সংশ্লিষ্ট ব্যক্তি বা প্রতিষ্ঠানকে কৃষি খাতে নতুন নতুন জ্ঞান অর্জন কৃষি প্রযুক্তি উদ্ভাবন এবং সম্প্রসারনের ক্ষেত্রে বিশেষ ভুমিকা পালনে উৎসাহিত করার উদ্দেশ্যে এই পুরস্কার প্রবর্তন করা হয়।প্রত্যেক পদকপ্রাপ্তদের পদক ও সনদের পাশাপাশি, স্বর্ণ পদকপ্রাপ্তদের ২৫ হাজার টাকা, রৌপ্য পদকপ্রাপ্তদের ১৫ হাজার ও ব্রোঞ্জ পদকপ্রাপ্তদের সাড়ে ৭ হাজার টাকার চেক প্রদান করা হয়।
বঙ্গবন্ধু কৃষি পুরস্কার বোর্ড অফ ট্রাস্টের একটি নির্দিষ্ট প্রক্রিয়া অনুসরণ করে মন্ত্রীপরিষদ বিভাগ ও কৃষি মন্ত্রণালয় “বঙ্গবন্ধু জাতীয় কৃষি পুরস্কার” প্রদান করে থাকে। পুরস্কারের বিজ্ঞপ্তি প্রকাশের পর মনোনয়ন প্রদানকারী যোগ্য সংস্থা ও ব্যক্তিগণ নীতিমালা অনুযায়ী পুরস্কার পাওয়ার যোগ্য প্রার্থীদের নামের তালিকা উপজেলা মনোনয়ন কমিটির নিকট যাচাই বাছাইয়ের জন্য প্রেরণ করে। এরপর নীতিমালা অনুযায়ী প্রাথমিক যাচাই বাছাই করে পুরস্কার পাওয়ার যোগ্য প্রার্থীদের নামের তালিকা জেলা মনোনয়ন কমিটির নিকট প্রেরণ করা হয়। এছাড়া সরাসরি মনোনয়ন পাওয়া পুরস্কার প্রার্থীদের নামের তালিকা একই সময়ের মধ্যে মন্ত্রণালয়ে পাঠানো হয়। জেলা মনোনয়ন কমিটির যাচাই-বাছাই শেষ হলে পুরস্কার প্রার্থীদের নামের তালিকা কৃষি মন্ত্রণালয়ের নিকট চূড়ান্ত সিদ্ধান্তের জন্য পাঠানো হয়। কৃষি মন্ত্রণালয়, মন্ত্রীপরিষদ বিভাগ, বঙ্গবন্ধু কৃষি পুরস্কার বোর্ড অফ ট্রাস্টের সম্মিলিত যাচাই-বাচাইয়ের পর “বঙ্গবন্ধু জাতীয় কৃষি পুরস্কার” বিজয়ী ব্যক্তি, সংস্থা ও প্রতিষ্ঠানের নাম ও পুরস্কার প্রদানের তারিখ, সময়, স্থান সংশ্লিষ্ট সকলকে জানানো হয়।
বঙ্গবন্ধু জাতীয় কৃষি পুরস্কার প্রদান করা হয় ১০ টি বিষয়েঃ
দেড়গাঁও
দেড়গাঁও () অসমের গোলাঘাট জেলায় অবস্থিত একটি নগর।
দেড়গাঁওয়ের স্থানাংক হচ্ছে । সাগরপৃষ্ঠ থেকে এর উচ্চতা ৮২মিটার(২৬৯)ফুট।
২০০১ সনের জনগননা অনুযায়ী দেড়গাঁওয়ের জনসংখ্যা হচ্ছে ১৩,৩৬৪ জন । যার ৫৬% পুরুষ ও ৪৪% মহিলা। এখানের সাক্ষরতার হার ৮৫%, পুরুয ও মহিলার সাক্ষরতার হার ক্রমান্বয়ে ৮৮% ও ৮১%। এখানকার জনসংখ্যার প্রায় ১০% ছয় বছরের অনুর্ধর।
দেড়গাঁও কলিয়াবর লোকসভা সমষ্টির অন্তর্গত।
৩৭ নং ভারতীয় জাতীয় সড়ক দ্বারা দেড়গাঁও ভারতের বিভিন্ন প্রান্তের সহিত সংযুক্ত। এর নিকটতম রেল স্টেশন হচ্ছে বরুয়াবামুণ গাঁও রেল স্টেশন।
দেড়গাঁওয়ের নিকটবর্তী বিমানবন্দরটি হচ্ছে যোরহাটের বড়ৈয়া বিমানবন্দর।
এমিলিয়া প্লাটার
কাউন্টেস এমিলিয়া প্ল্যাটার () (নভেম্বর ১৩, ১৮০৬-ডিসেম্বর ২৩, ১৮৩১) ছিলেন একজন পোলিশ বিপ্লবী ও অভিজাত নারী। পোলান্ডের ঐতিহ্যে বেড়ে উঠার মাধ্যমে তিনি ১৮৩০ সালে নভেম্বর বিদ্রোহে অংশগ্রহণ করেন। এই সময় তিনি একটি ছোট দল গঠন করেন, বিভিন্ন দায়িত্বে অংশগ্রহণ করেন এবং পোলিশ বিদ্রোহী বাহিনীর মধ্যে অধিনায়কের পদ লাভ করেন। বিদ্রোহ শেষের দিকে, তিনি অসুস্থ হয়ে পড়েন এবং মারা যান।
এমিলিয়া প্লাটার ভিলনিয়াসে (পরিবর্ত নাম ভিলনো) একটি সম্ভ্রান্ত পোলিশ-লিথুয়ানিয়ান পরিবারে জন্মগ্রহণ করেন। পনেরো শতকের দিকে এই পরিবার আরও অনেক পোলিশ পরিবারের সাথেই প্রথমে লিভোনিয়ায় এবং পরবর্তীতে লিথুনিয়ায় স্থানান্তরিত হয়। এই লিথুয়ানিয়ারই রাজধানী ছিল ভিলনিয়াস। এই কারণে তাঁকে পোলিশ, পোলিশ-লিথুয়ানিয়ান বা লিথুয়ানিয়ান হিসাবে আখ্যা করা হয়।
১৮১৫ সালে যখন তার বয়স মাত্র নয় বছর, তখন তার পিতা মাতার, ফ্রানসিজেক স্বয়েরী প্ল্যাটার ও আনা ফন ডার মল'এর, বিবাহ বিচ্ছেদ ঘটে। এই সময় থেকে তিনি তাঁর বিবাহবিচ্ছিন্না মায়ের সাথে এক দূরবর্তী আত্বীয়র কাছে আশ্রয় পান ও সেখানেই লালিত পালিত হন। ছোট থেকেই তাঁর পড়াশুনোয় খুবই আগ্রহ ছিল। বিশেষ করে জাতিয়তাবাদী পোল সাহিত্য তাঁকে খুবই অনুপ্রাণিত করত। এই সময় তিনি জার্মান ভাষায় গ্যোটে ও শিলার'এর রচনাও পাঠ করেন ও খুবই উদ্বুদ্ধ হন। ১৮৩০ সালে তাঁর মার মৃত্যু তরুণী এমিলিয়ার কাছে ছিল এক ভীষণ বড় আঘাত।
সরুপথার
সরুপথার () অসমের গোলাঘাট জেলায় অবস্থিত একটি নগর।
২০০১ সনের জনগননা অনুযায়ী সরুপথারের জনসংখ্যা ৯৮২৭জন। যার ৫৫% পুরুষ ও ৪৫% মহিলা। সরুপথারের গড় সাক্ষরতার হার ৬০%। পুরুষ ও মহিলার গড় সাক্ষরতার হার ক্রমে ৮৪% ও ৭৭%। মোট জনসংখ্যার ১১% ছয় বছরের অনুর্ধর। 
সরুপথারে সংখ্যাগরিষ্ঠ লোক হিন্দু ধর্মাবলম্বী তথাপিও এখানে মুসলমান, খ্রিস্টান ও বৌদ্ধ ধর্মের লোক বসবাস করে।
সরুপথার কলিয়াবর লোকসভা সমষ্টির অন্তর্ভুক্ত।
উত্তর গুয়াহাটি
উত্তর গুয়াহাটি () অসমের কামরূপ জেলায় অবস্থিত একটি ছোট নগর।
উত্তর গুয়াহাটির স্থানাংক হচ্ছে . । সাগরপৃষ্ঠ থেকে এর উচ্চতা ৫৪ মিটার। 
২০১১ সনের জনগননা অণুযায়ী উত্তর গুয়াহাটির জনসংখ্যা হচ্ছে ১৬,১৩১ জন। যার ৫৩% পুরুষ ও ৪৭% মহিলা। মোট জনসংখ্যার ১০% ছয় বছরের অণুর্ধর। উত্তর গুয়াহাটির গড় সাক্ষরতার হার ৭৩%। পুরুষ ও মহিলার গড় সাক্ষরতার হার ক্রমে ৭৮% ও ৬৮%।
৩১নং ভারতীয় জাতীয় সড়ক দ্বারা উত্তর গুয়াহাটি ভারতের বিভিন্ন প্রান্তের সহিত সংযুক্ত। 
উত্তর গুয়াহাটিতে অবস্থিত প্রধান শিক্ষানুষ্ঠান সমূহের নাম হচ্ছে:
উত্তর গুয়াহাটি গুয়াহাটি লোকসভা সমষ্টি ও জালুকবাড়ি বিধানসভা সমষ্টির অন্তর্ভুক্ত।
গোঁসাইগাঁও
গোঁসাইগাঁও (; ) অসমের কোকড়াঝাড় জেলায় অবস্থিত একটি নগর।
গোঁসাইগাঁওয়ের স্থানাঙ্ক হচ্ছে .। সাগরপৃষ্ঠ থেকে এর উচ্চতা ৫০মিটার (১৬৪ফুট)।
২০১১ সনের জনগননা অনুযায়ী গোঁসাইগাঁওয়ের জনসংখ্যা ১৩,২৬৭ জন। যার ৫৩% পুরুষ ও ৪৭% মহিলা। মোট জনসংখ্যার ১৩% ছয় বছরের অনুর্ধর। গোঁসাইগাঁওয়ের গড় সাক্ষরতার হার ৭৬%। পুরুষ ও মহিলার সাক্ষরতার হার ক্রমে ৮২% ও ৬৮%। 
গোঁসাইগাঁও রেলপথ ও ভারতীয় জাতীয় দ্বারা ভারতের বিভিন্ন প্রান্তের সহিত সংযুক্ত। 
গোঁসাইগাঁও কোকরাঝাড় লোকসভা সমষ্টির অন্তর্ভুক্ত
নাজিব তারাকি
নাজিব তারাকি (জন্মঃ ২ ফেব্রুয়ারি ১৯৯১) একজন আফগান ক্রিকেটার। তারাকি একজন ডান-হাতি ব্যাটসম্যান হিসেবে প্রতিনিধিত্ব করে থাকেন।
তারাকি ফয়সাল ব্যাংক টুয়েন্টি২০ কাপে রাওয়ালপিন্ডি র‌্যামস এর বিরুদ্ধে আফগান চিতাস এর হয়ে টুয়েন্টি২০ ক্রিকেটে আত্মপ্রকাশ করেন। এছাড়াও তিনি ফয়সালাবাদ উলভস এবং মুলতান টাইগার্সের বিরুদ্ধে অন্যান্য ২টি প্রতিযোগিতায় খেলেছেন। উক্ত ৩টি খেলায় তিনি ১৮.০০ গড়ে সর্বমোট ৫৪ রান করেন, যাতে ছিল তার ৩৪ রানের একটি সর্বোচ্চ স্কোর।
বিল লরি
উইলিয়াম মরিস বিল লরি, এএম (; জন্ম: ১১ ফেব্রুয়ারি, ১৯৩৭) মেলবোর্নে জন্মগ্রহণকারী সাবেক ও বিখ্যাত অস্ট্রেলীয় আন্তর্জাতিক ক্রিকেট তারকা। অস্ট্রেলিয়া ক্রিকেট দলের অধিনায়ক ছিলেন। উদ্বোধনী ব্যাটসম্যান হিসেবে মাঠে নামতেন বিল লরি। ঘরোয়া ক্রিকেটে ভিক্টোরিয়ার প্রতিনিধিত্ব করেন। ব্যাটিং উদ্বোধনে নেমে দীর্ঘক্ষণ ক্রিজে অবস্থান করার সুখ্যাতি ছিল তাঁর।
মেলবোর্নের কাছাকাছি থর্নবারি এলাকায় জন্মগ্রহণ করেন বিল লরি। অস্ট্রেলিয়ার প্রথমদিককার প্রধানমন্ত্রী উইলিয়াম মরিস হিউজের নাম অনুসরণে তাঁর নাম রাখা হয়। তাঁর বাবা আলফ্রেড ৫১ বছর বয়স পর্যন্ত শৌখিন ক্রিকেটে অংশগ্রহণ করেন। তবে লরি কখনও তাঁকে খেলতে দেখেননি। কেননা, যখন আলফ্রেডের বয়স ৪৭, তখন তিনি জন্মগ্রহণ করেন। নয়বছর বয়সে থর্নবারি প্রেসবাইটেরিয়া চার্চ দলের পক্ষে প্রথমবারের মতো প্রতিযোগিতামূলক ক্রিকেটে অংশ নেন।
এজবাস্টনে ইংল্যান্ডের বিপক্ষে অনুষ্ঠিত টেস্ট সিরিজের প্রথম টেস্টে তাঁর অভিষেক ঘটে। তাঁকে স্থান দিতে গিয়ে দল নির্বাচকমণ্ডলী বব সিম্পসনকে ছয় নম্বরে নিয়ে যান। ড্র হওয়া ঐ টেস্টে তিনি ৫৭ রান তোলেন। অস্ট্রেলিয়া দল তাদের একমাত্র ইনিংসে ৯ উইকেটে ৫১৬ তোলে ডিক্লেয়ার দেয়। লর্ডসের দ্বিতীয় টেস্টে ফ্রেড ট্রুম্যান ও ব্রায়ান স্ট্যাদামের ন্যায় দূর্ষর্ষ পেস বোলিং মোকাবেলা করতে হয়েছে তাঁকে। ইংল্যান্ড দল ২০৬ রানে অল-আউট হয় ও প্রথমদিন শেষে ৩২ রানে অপরাজিত থাকেন তিনি। পরের দিন মধ্যাহ্নবিরতি পর্যন্ত ১১১/৪ হয় ও এক পর্যায়ে ১৮৩/৫ হয়। এসময় পিটার বার্জ ৪৬ রানে আউট হন ও লরি ৯৯* রানে অপরাজিত থাকেন। অবশেষে দীর্ঘ ছয় ঘন্টায় তিনি তাঁর প্রথম সেঞ্চুরি তুলতে সক্ষম হন। অন্য কোন ব্যাটসম্যানই ৬৬ রানের বেশি তুলতে পারেননি। এরফলে অস্ট্রেলিয়া দল প্রথম ইনিংসে এগিয়ে থেকে টেস্ট জয় করে।
পুরো সিরিজে ব্যাটিং গড়ে শীর্ষে অবস্থান করেন। প্রথম-শ্রেণীর ক্রিকেটে ৬১.১৮ গড়ে ২,০১৯ এবং পাঁচ-টেস্টে ৫২.৫০ গড়ে ৪২০ রান তোলেন। সফরে তিনি নয়বার তিন অঙ্কের ঘরে পৌঁছেন। দ্বিতীয় বিশ্বযুদ্ধের পর থেকে ইংল্যান্ড সফরে কেবলমাত্র ডোনাল্ড ব্র্যাডম্যান ও নীল হার্ভে দুই সহস্রাধিক রান সংগ্রহ করেছিলেন। ফলশ্রুতিতে ১৯৬২ সালে উইজডেন কর্তৃপক্ষ তাঁকে বর্ষসেরা ক্রিকেটার হিসেবে মনোনীত করে।
অস্ট্রেলিয়া ক্রিকেট দলকে ২৫ টেস্টে নেতৃত্ব দেন। তন্মধ্যে তাঁর দল নয়টিতে জয় পায় ও আটটিতে পরাজয়বরণ করে। ১৯৭০-৭১ মৌসুমের অ্যাশেজ সিরিজের পর রক্ষণাত্মকধর্মী নেতৃত্বের কারণে তিনিসহ আরও তিনজন খেলোয়াড়কে দল থেকে বাদ দেয়া হয়। এরফলে প্রথম অস্ট্রেলীয় অধিনায়ক হিসেবে সিরিজের মাঝামাঝি সময় দল থেকে বাদ পড়েন। তবে বোর্ড কর্তৃপক্ষ তাঁকে ব্যক্তিগতভাবে জানায়নি। তাঁর এ বিদায়কে অস্ট্রেলিয়ার ক্রিকেটের ইতিহাসে অন্যতম দূর্ভাগ্যজনক ঘটনা হিসেবে আখ্যায়িত করা হয়। দল নির্বাচকমণ্ডলী কর্তৃক তাঁকে ব্যক্তিগতভাবে না জানিয়ে রেডিওতে প্রথম প্রকাশ করা হয়। পরবর্তীতে জনসমক্ষে প্রকাশের পরই সাংবাদিকদের কাছ থেকে এ বার্তা সম্পর্কে অবগত হন তিনি।
১৯৭১ সালে অনুষ্ঠিত একদিনের আন্তর্জাতিকের ইতিহাসের প্রথম খেলায় দলের অধিনায়ক ছিলেন তিনি।
খেলোয়াড়ী জীবন থেকে অবসর নেয়ার পর নাইন নেটওয়ার্কের ক্রিকেট ধারাভাষ্যকার দলের সদস্য হন। এখানে তিনি চল্লিশ বছরেরও অধিককাল দায়িত্ব পালন করছেন।
ক্যাথরিনা থালব্যাখ
ক্যাথরিনা থালব্যাখ (জন্ম জানুয়ারি ১৯, ১৯৫৪) একজন জার্মান অভিনেত্রী এবং চলচ্চিত্র পরিচালক।
ক্যাথরিনা জার্মানির রাজধানী বার্লিন শহরে ১৯৫৪ নালে জন্ম নেন। তিনি একটি সাধারণ পরিবারে বেড়ে উছঠেছেন।তার বাবা বেনো বিসন ছিলেন পরিচালক এবং মা সাবিনে থালব্যাখ ছিলেন অভিনেত্রী। তার মৃত স্বামী থমাস ব্রাসখ ছিলেন একজন লেখক। তার কন্যা আনা (জন্ম ১৯৭৩) এবং নাতনী নেলী (জন্ম ১৯৯৫) দুজনই অভিনেত্রী। তার সৎ-ভাই পিয়েরে বেসন এবং তার সৎ-মা উরসুলা কারুসেটি একইসাথে অভিনয়ে যুক্ত ছিলেন।
২০০৬ বাভারিন চলচ্চিত্র পুরস্কার, শেষ্ঠ অভিনেত্রী।
উত্তর কার্বি-আংলং বন্যপ্রাণ অভয়ারণ্য
উত্তর কার্বি-আংলং বন্যপ্রাণ অভয়ারণ্য () আসামের কার্বি-আংলং স্বায়ত্ত্বশাসিত পরিষদ-এর অন্তর্গত একটি বন্যপ্রাণ অভয়ারণ্য৷ এটি কাজিরাঙ্গা জাতীয় উদ্যানের দক্ষিণে অবস্থিত। জীবজন্তুর পরিমাণের দিক দিয়ে এটির গুরুত্ব অপরিসীম।
আরেকটি প্রেমের গল্প
আরেকটি প্রেমের গল্প (ইংরেজী: Just Another Love Story) ২০১০ সালে বাঙালি চলচ্চিত্র নির্মাতা কৌশিক গাঙ্গুলী পরিচালিত ভারতীয় চলচ্চিত্র। চলচ্চিত্রটির কাহিনী লিখেছেন কৌশিক গাঙ্গুলী এবং প্রধান দুই চরিত্রে অভিনয় করেছেন ঋতুপর্ণ ঘোষ এবং ইন্দ্রনীল সেনগুপ্ত। এখানে ঋতুপর্ণ ঘোষ একজন সমকামী চলচ্চিত্র নির্মাতার চরিত্রে অভিনয় করেছেন। প্রখ্যাত বাঙালি যাত্রাশিল্পী চপল ভাদুড়ির ব্যক্তিজীবনের গল্পের সাথে এগিয়ে গেছে কাহিনী। ভারতে সমকামীদের স্বীকৃতি দেয়ার পরে এটিই প্রথম নির্মিত কোন সমকামী চলচ্চিত্র যা ভারতের বাইরে ৬০ তম বার্লিন চলচ্চিত্র উৎসবে প্রথম প্রদর্শিত হয়।
বাংলা যাত্রা শিল্পের সূচনালগ্নে মেয়েরা যখন অভিনয় শুরু করেনি তখন পুরুষেরা মেয়েদের সাজে অভিনয় করতেন। নারী চরিত্রে অভিনয় করা বিখ্যাত বাঙালি যাত্রা শিল্পী চপল ভাদুড়ির ব্যক্তিজীবনের উপর একটি ডকুমেন্টারি নির্মানের উদ্দেশ্যে সমকামী পরিচালক অভিরূপ সেন তার উভকামী বয়ফ্রেন্ড বাসুকে সাথে নিয়ে কলকাতায় আসেন। এক পর্যায়ে স্থানীয় জনতার বাধার মুখে বীরভুমের হেতেমপুর নামক স্থানে ফরাসী প্রবাসী উদয়ের বাড়িতে বাকী অংশের শুটিং সম্পন্ন হয়। চপল ভাদুড়ীর গল্পের পাশাপাশি অভিরূপ সেনের ব্যক্তিজীবনের গল্প সমান্ত্রালে বয়ে চলে। এক পর্যায়ে বাসুর স্ত্রী মম শ্যুটিং স্পটে এসে হাজির হন। তিনি অভিরূপ এবং বাসুর গোপন সম্পর্কের কথা জানতে পারেন।
চপল ভাদূড়ী
চপল ভাদূড়ী বাংলা যাত্রা এবং সম্ভবত ভারতীয় যাত্রাশিল্পের শেষ জীবিত নারীচরিত্রে অভিনয় কারী শিল্পী। যাত্রা মূলত মঞ্চ নাটকের গ্রামীণ সংস্করণ। যাত্রায় মেয়েদের আগমনের পূর্বে ছেলেরা নারীসাজে অভিনয় করতেন। চপল ভাদূড়ী তাদের মধ্যে অন্যতম। তিনি ২০১০ সালে কৌশিক গাঙ্গুলী পরিচালিত ঋতুপর্ণ ঘোষ অভিনীত আরেকটি প্রেমের গল্প চলচ্চিত্রে অভিনয় করেন।
কলকাতার কালী দত্ত লেনে চপল কুমার ভাদূড়ীর জন্ম। তার পিতা তারা কুমার দত্ত এবং মা প্রভা দেবী। বাবা মা দুজনেই যাত্রা শিল্পী ছিলেন। তার তিন ভাই এবং দুই বোন ছিলো। তার ছোট বোন বিখ্যাত অভিনেত্রী ও সংগীত শিল্পী কেতকী দত্ত। মায়ের মৃত্যুর পর সাত বছর বয়সে তার অভিনয় জীবন শুরু হয় শ্রীরঙ্গম যাত্রা'য়। এটার বর্তমান নাম বিশ্বরূপা। এটি উত্তর কলকাতায় অবস্থিত। শরৎচন্দ্র চট্টোপাধ্যায় রচিত বিন্দুর ছেলে তে তিনি অপূর্ব চরিত্রে অভিনয় করেন। ১৯৫৫ সালে তিনি আলীবাবা যাত্রা পালায় নারী চরিত্র মর্জিনা হিসেবে অভিনয় করেন।
তার গলার স্বর খুব চিকন এবং একদম মেয়েদের মত। আলীবাবার মর্জিনা চরিত্রে অভিনয় করার পর তিনি একের পর এক নারী চরিত্রে অভিনয় করতে থাকেন। রাজা দেবিদাস, চাঁদ বিবি, সুলতানা রাজিয়া, মহিয়সী কৈকেয়া প্রভূতি যাত্রা খ্যাতি অর্জন করে এবং সেই সাথে তিনি চপল কুমারী নামে বাংলা যাত্রাশিল্পের প্রধান নারীর স্থান দখল করেন। ১৯৬০ সালে তিনি ছিলেন সর্বাধিক পারিশ্রমিক পাওয়া নারী অভিনেত্রী। ষাটের দশকের শেষের দিকে মেয়েরা যাত্রা শিল্পে অভিনয় শুরু করলে চপল ভাদূড়ীর ক্যারিয়ারের পতন শুরু হয়। শেষের দিকে তিনি দেবী মা শীতলার ভূমিকায় অভিনয় করতেন। ২০০৬ সালে তিনি অর্ধ আত্মজৈবনিক পালা রমণীমোহনে অভিনয় করেন যা ছিলো তার প্রথম কোন পূর্ণদৈর্ঘ্য পুরুষচরিত্রে অভিনয়।
তিনি কৌশিক গাঙ্গুলী পরিচালিত টেলিফিল্ম "'উষ্ণতার জন্য"' এবং চলচ্চিত্র আরেকটি প্রেমের গল্পতে অভিনয় করেছেন।
ইউনাইটেড কমার্শিয়াল ব্যাংক লিমিটেড
ইউনাইটেড কমার্শিয়াল ব্যাংক লিমিটেড (ইউসিবি ব্যাংক) বাংলাদেশ এর একটি বেসরকারি ব্যাংক হিসাবে প্রতিষ্ঠা লাভ করে ১৯৮৩ সালের ২৭ জুন।
ইউনাইটেড কমার্শিয়াল ব্যাংক লিমিটেড তাদের ব্যাংকিং কার্যক্রম শুরু করে ১৯৮৩ সালের ২৭ জুন। বাংলাদেশে ব্যাংটির মোট ১৭২ টি শাখা আছে।
ইউসিবি ব্যাংকে ইন্টারনেট ব্যাংকিং করা যায়। ব্যাংকের ইন্টারনেট পেমেন্ট গেটওয়ে ব্যবহারের মাধ্যমে গ্রাহকরা ভিসা, মাস্টারকার্ড ও নেক্সাস কার্ডের মাধ্যমে বিল দিতে পারেন।
প্রিমিয়ার ব্যাংক লিমিটেড
প্রিমিয়ার ব্যাংক লিমিটেড বাংলাদেশ এর একটি বেসরকারি ব্যাংক হিসাবে প্রতিষ্ঠা লাভ করে ১৯৯৯ সালের ১০ জুন।
প্রিমিয়ার ব্যাংকের বর্তমানে সারা দেশে ৮৮টি শাখা রয়েছে। এসব শাখায় তারা দেশের মানুষের সেবা প্রদান করে থাকে।
প্রিমিয়ার ব্যাংকে ইন্টারনেট ব্যাংকিং করা যায়। ব্যাংকের ইন্টারনেট পেমেন্ট গেটওয়ে ব্যবহারের মাধ্যমে গ্রাহকরা ভিসা, মাস্টারকার্ড ও নেক্সাস কার্ডের মাধ্যমে বিল দিতে পারেন।
স্ট্যান্ডার্ড ব্যাংক লিমিটেড
স্ট্যান্ডার্ড ব্যাংক ব্যাংক লিমিটেড বাংলাদেশ এর বেসরকারি ব্যাংক হিসাবে প্রতিষ্ঠা লাভ করে ১৯৯৯ সালের ১১ মে।
স্ট্যান্ডার্ড ব্যাংকের বিশাল এটিএম নেটওয়ার্ক আছে।
স্ট্যান্ডার্ড ব্যাংকে ইন্টারনেট ব্যাংকিং করা যায়। ব্যাংকের ইন্টারনেট পেমেন্ট গেটওয়ে ব্যবহারের মাধ্যমে গ্রাহকরা ভিসা, মাস্টারকার্ড ও নেক্সাস কার্ডের মাধ্যমে বিল দিতে পারেন।
পাইথন পিকল
পাইথন পিকল পাইথন প্রোগ্রামিং ভাষার একটি জনপ্রিয় মডিউল। মডিউলটি ব্যবহার করে অবজেক্ট সিরিয়ালাইজেশন ও ডিসিরিয়ালাইজেশন করা হয়। পাইথন প্রোগ্রামিং ভাষায় অবজেক্ট সিরিয়ালাইজেশনকে পিকলিং ও ডিসিরিয়ালাইজেশনকে আনপিকলিং বলা হয়। পিকলিংকে বা সিরিয়ালাইজেশনকে মার্শালিং বা ফ্ল্যাটেনিংও বলা হয়ে থাকে।
পিকল মডিউল ব্যবহার করে সাধারণত কোন অবজেক্ট যেমন ডিকশনারি, লিস্ট, টুপল, সেট বা ব্যবহারকারী কর্তৃক বর্ণিত কোন অবজেক্টকে কোন ফাইলে সংরক্ষণ করে রাখা যায় ও পরবর্তীকালে প্রয়োজন অনুসারে পুনরায় তা উদ্ধার ও ব্যবহার করা যায়।
কোন অবজেক্টকে সংরক্ষণ করে পরবর্তীতে তা পুনরায় ব্যবহার করতে চাইলে পিকলিং ও আনপিকলিংয়ের প্রয়োজন হয়। পিকলিংয়ের আরেকটি প্রয়োজন হয় ডাটা ট্রান্সমিশন বা তথ্য আদান প্রদানের সময়। সাধারণত সরাসরি কোন অবজেক্ট ট্রান্সমিট বা কম্পিউটার নেটওয়ার্কের মাধ্যমে আদান প্রদান করা সম্ভপর নয়। এহেন পরিস্থিতিতে কোন সকেট কানেকশনের মাধ্যমে অবজেক্ট আদান প্রদান করতে হলে প্রথমেই সেই অবজেক্টটিকে ক্যারেক্টার স্ট্রিমে রূপান্তর করে নিতে হয়। পিকল মডিউল কোন অবজেক্টকে কোন ফাইলে ক্যারেক্টার স্ট্রিম রুপে ডাম্প করতে ও পরবর্তীকালে সেই ডাম্পকৃত স্ট্রিমকে পুনরায় সম্পূর্ণ কার্যক্ষম অবজেক্টে রূপান্তর করতে পারে। পিকল মডিউল ডিস্ট্রিবিউটেড ও প্যারালাল কম্পিউটিংয়ের জন্য একটি অত্যন্ত প্রয়োজনীয় মডিউল।
নিচের পাইথন প্রোগ্রামটি filename.obj নামের একটি ফাইলে my_list নামক অবজেক্টটি ডাম্প ফাংশন ব্যবহার করে পিকলিং করার পদ্ধতি দেখানো হল...
import pickle
my_list = [1, 2, "wikipedia"]
f = open("filename.obj", "w")
pickle.dump(my_list, f)
f.close()
ডাম্প করা ফাইলকে উদ্ধার করতে চাইলে নামক ফাংশন ব্যবহার করা হয়। নিচের উদাহরণে ফাংশন ব্যবহার করে কোন অবজেক্টকে আনপিকলিং করা দেখানো হল।
ডিআইভিএক্স
ডিআইভিএক্স হল একটি ভিডিও কোডেকের ব্রান্ড পণ্য যা ডিআইভিএক্স, এলএলসি কর্তৃক তৈরী করা হয়েছিল। এই কোডেক দীর্ঘ ভিডিও অংশকে ভাল মান বজায় রেখে ছোট আকৃতির ফাইলে সংক্ষেপণের জন্য উল্লেখ্যযোগ্য।
তিন ধরনের ডিআইভিএক্স কোডেক রয়েছে; আসল এমপিইজি-৪ অংশ ২ ডিআইভিএক্স কোডেক, এইচ.২৬৪/এমপিইজি-৪ এভিসি ডিআইভিএক্স প্লাস এইচডি কোডেক এবং উচ্চ দক্ষতার ভিডিও কোডিং ডিআইভিএক্স এইচইভিসি অতি
এইচডি কোডেক। এটি "রিপিং" বা ডিস্ক থেকে ভিডিও বা অডিও হার্ড ডিস্কে স্থানান্তরের ক্ষেত্রে ব্যবহৃত কোডেকগুলোর মধ্যে অন্যতম একটি কোডেক।
উইনরার
উইনরার হল একটি শেয়ারওয়্যার ফাইল আর্কাইভার এবং সংক্ষেপনকারী উপযোগীতার সফটওয়্যার উইন্ডোজের জন্য। এটি রার ও জিপ ফাইল ফরমেটে আর্কাইভ তৈরী করতে পারে এবং অসংখ্য ধরনের আর্কাইভ ফাইল খুলতে পারে। এর অ্যানড্রয়েড এ্যাপও রয়েছে যার নাম "রার ফর অ্যানড্রয়েড" এবং এর কমান্ড লাইন সংস্করন হল "রার" এবং "আনরার" (ব্যাপকভাবে ছাড়া হয় ১৯৯৩ সালের শরতের পর)। ম্যাক ওএস এক্স, লিনাক্স, ফ্রীবিএসডি, উইন্ডোজ কনসোল মোড এবং এমএস-ডস প্রভৃতি অপারেটিং সিস্টেমের জন্য এর সংস্করন রয়েছে।
উইনজিপ
উইনজিপ হল একটি শেয়ারওয়্যার ফাইল আর্কাইভার এবং সংক্ষেপনকারী উইন্ডোজ, ম্যাক ওএস, আইওএস এবং এন্ড্রয়েডের সফটওয়্যার। এটি ডেভেলপ করেছে উইনজিপ কম্পিউটিং (সাবেক নিকো মার্ক কম্পিউটিং)। এটি জিপ ফাইল ফরমেট রূপে আর্কাইভ তৈরী করে। আর এটির দ্বারা বেশ কিছু ফাইল আর্কাইভ পড়া এবং খোলা যায়।
বন্যপ্রাণ
বন্যপ্রাণ () ঐতিহ্যগতভাবে অ-গৃহপালিত প্রাণী প্রজাতিকে উল্লেখ করা হয়, কিন্তু বর্তমানে এটি উদ্ভিদ, ছত্রাক এবং অন্যান্য প্রাণসত্তাকে অন্তর্ভুক্ত করে যেগুলো মানুষ দ্বারা প্রবিষ্ট করা ছাড়াই বন্য এলাকায় জন্মায় বা বেঁচে থাকে।
ইন্দোর দুরন্ত এক্সপ্রেস
ইন্দোর দুরন্ত এক্সপ্রেস ভারতীয় রেলের একটি দ্রুতগতির এক্সপ্রেস ট্রেন যা কিনা মুম্বাই সেন্ট্রাল (বিসিটি) থেকে ইন্দোরয়ের মধ্যে যাতায়াত করে। বর্তমানে এই ট্রেন টি ১২২২৭/১২২২৮ নম্বর ট্রেন সংখ্যায় পরিচালিত হয়। মুম্বাই এবং ইন্দোর এর মধ্যে এই ট্রেন ছাড়াও ট্রেন সংখ্যা ১২৯৬১ এবং ১২৯৬২, অবন্তীকা এক্সপ্রেসও চলাচল করে।
ট্রেন টা প্রথম চলাচল শুরু করে ২০১১ সালের জানুয়ারি মাসের ২৮ তারিখ। এটি আগেও এবং এখনও সপ্তাহে ২ দিন নিজের সেবা প্রদান করে। এটি একটি সম্পূর্ণরূপে এসি ট্রেন এবং এটি এলএইচবি রেক ব্যবহার করে। এই ট্রেন টি একটি ব্রডগেজ ট্রেন এবং এটি নিজের রেক, ট্রেন সংখা ১২২৩৯/১২২৪০, জয়পুর দুরন্ত এক্সপ্রেস এর সাথে ভাগ করে।
আগে ডুয়াল ট্র্যাকসন ডাব্লিউ সি এ এম ২/২পি লোকো এই ট্রেন টিকে মুম্বাই সেন্ট্রাল থেকে বড়োদরা জংশন অবধি নিয়ে যেত। তারপর বড়োদরা ভিত্তিক ডাব্লিউ এ পি ৪ লোকোমোটিভ একে রতলাম জংশন অবধি নিয়ে যেত। সেখান থেকে রতলাম ভিত্তিক ডাব্লিউ ডি এম ২ অথবা ডাব্লিউ ডি এম ৩এ লোকোমোটিভ, এই ট্রেন টিকে বাকিটা পথ নিয়ে যেত।
২০১২ সালের ৫ ই ফেব্রুয়ারী, ওয়েস্টার্ন রেলওয়ে, ইন্দোর-উজ্জৈন সেক্টর কে বিদ্যুতায়ন করে ডি সি বিদ্যুত্ কে এ সি তে রূপান্তর করার কাজ শেষ করার পর এই ট্রেন টিকে নিয়মিতভাবে বড়োদরা ভিত্তিক ডাব্লিউ এ পি ৪ই অথবা ডাব্লিউ এ পি ৫ সম্পূর্ণ ভাবে মুম্বাই সেন্ট্রাল থেকে ইন্দোর অবধি নিয়ে যায়।
এই ট্রেন টির রেক এ নিম্নলিখিত কোচ গুলি আছে-
এই প্রকার এই ট্রেন টির মধ্যে ১৪ টা বগি আছে। এ ছাড়াও ভারতীয় রেল গতানুগতিক ভাবে চাহিদা অণুযায়ী এই ট্রেন এ কোচ কমায় বা বাড়ায়।
এই ট্রেন টির প্রযুক্তিগত স্টপেজ হল বড়োদরা জংশন, রতলাম জংশন এবং উজ্জৈন জংশন। তা ছাড়াও এই ট্রেন টি কিছু জায়গায় পরিস্থিতি অণুযায়ী দাড়ায় কিন্তু এই সব স্টেশন এর জন্য আলাদা করে টিকিট বিক্রি হয়না।
মুম্বাই - ইন্দোর সেক্টর এ এই ট্রেন টি দ্রুততম ট্রেন। ১২২২৭ দুরন্ত এক্সপ্রেস হয়ে যখন এই ট্রেন টি চলে তখন এটি গড়ে ৬৫.৮৮ কিলোমিটার প্রতি ঘন্টার বেগে চলে এবং ৮২৯ কিলোমিটার এর দুরত্ব ১২ ঘন্টা ৩৫ মিনিট সময়ে পূরণ করে। এই ট্রেন টাই যখন ১২২২৮ দুরন্ত এক্সপ্রেস হয়ে ফেরে তখন এটি গড়ে ৬৫.৬৬ কিলোমিটার প্রতি ঘন্টার বেগে চলে এবং ৮২৯ কিলোমিটার এর দুরত্ব ১২ ঘন্টা ৪০ মিনিট সময়ে পূরণ করে। এই ট্রেন টি সপ্তাহে ২ দিন নিজের পরিসেবা প্রদান করে। ট্রেন সংখ্যা ১২২২৭, বৃহস্পতিবার এবং শনিবার চলে। ওদিকে ট্রেন সংখ্যা ১২২২৮, শুক্রবার এবং রবিবার চলে। যাত্রীদের খাদ্য এবং পানীয়র ব্যবস্থা সরবরাহ করার জন্য এই ট্রেন এর সাথে একটি প্যান্ট্রী কার ও আছে।
জেন গুডঅল
ডেম জেন গুডঅল, (; ভালেরি জেন মরিস গুডঅল একজন ইংরেজ প্রাইমেটলজিস্ট এবং নৃবিজ্ঞানী। তিনি মূলতঃ শিম্পাঞ্জি বিশেষজ্ঞ নামেই বিশ্বজুড়ে পরিচিত। ১৯৬০ সালে তানজানিয়ায় যাওয়ার পর থেকেই সেখানে এক নাগাড়ে ৫৫ বছরেরও বেশি সময় ধরে বন্য শিম্পাঞ্জির সামাজিক ও পারিবারিক প্রেক্ষাপট নিয়ে তিনি গবেষণা করেছেন। তিনি একাধারে জেন গুডঅল ইন্সটিটিউট এবং দ্যা রূটস্ এন্ড সুটস এর প্রতিষ্ঠাতা। একই সাথে তিনি পশু সংরক্ষণ এবং কল্যাণ বিষয়ে ব্যাপকভাবে কাজ করেছেন।১৯৯৬ সাল থেকে তিনি নন-হিউম্যান রাইটস প্রজেক্টে অবদান রাখছেন। 
জেন গুডঅল ১৯৩৪ সালে লন্ডন, ইংল্যান্ডে জন্মগ্রহণ করেন । তার পিতার নাম হার্বার্ট মরিস গুডঅল ও মাতার নাম মার্গারেট ম্যানফ্যানউই জোসেফ । জন্মের পর থেকেই তার জীবপ্রেম দৃষ্টান্ত স্থাপন করতে থাকে। বাল্যকালে পিতার কাছ থেকে পাওয়া "জুবলি" নামক এক খেলনা বানর প্রাপ্তির মাধ্যমে প্রাইমেট বর্গের প্রতি তার আগ্রহ জন্মে। পরবর্তীতে বাস্তব জীবনেই তিনি বানর প্রজাতি নিয়ে কাজ শুরু করেন।
গুডঅল দুইবার বিয়ে করেছেন। ২৪ মার্চ, ১৯৬৪ সে একজন ডাচ বন্য জীবন চিত্রগ্রাহক ব্যারন হুগো ফ্যান লাভিকের সাথে বিবাহ বন্ধনে আবদ্ধ হন। তিনি লন্ডনের একজন নামকরা ফটোগ্রাফার ছিলেন। এই দম্পত্তির এক পুত্র সন্তান রয়েছেন। ১৯৭৪ সালে এই দম্পত্তির বিবাহবিচ্ছেদ হয়। এর পরের বছর অর্থাৎ ১৯৭৫ সালে সে ডিরেক ব্রাইকিসানকে (তানজানিয়ার সাবেক সাংসদ ও জাতীয় পার্কের সাবেক পরিচালক) বিয়ে করেন। ডিরেক অক্টোবর ১৯৮০ সালে ক্যানসারে মারা যান।
গুডঅল সবসময় প্রাণী এবং আফ্রিকা সম্পর্কে উৎসাহী ছিলেন । তিনি ১৯৫৭ সালে কেনিয়ায় এর বন্ধুর ফার্মে যান। সেখানে তিনি কিছুদিন তার এক বন্ধুর সহায়িকা হিসেবে কাজ করেন। এরপর তাঁকে জন নেপার এবং ওসামা হিলের সাথে লন্ডন, ইংল্যান্ডে পশুর ওপরে পড়ালেখার জন্য পাঠানো হয়। তখন তিনি একজন শিম্পাঞ্জি গবেষণাকারী হিসেবে একজন হোমিডিস বিশেষজ্ঞের সহায়িকা হিসেবে নিযুক্ত হন। এই সূত্রে তাকে তানজানিয়া পাঠানো হয়। সেখানে তিনি গম্বি স্ট্রিম জাতীয় পার্কে তার গবেষণা শুরু করেন।
গুডঅল শিম্পাঞ্জিদের সামাজিক ও পারিবারিক গবেষনার জন্য সবচেয়ে বেশী পরিচিত। তিনি কাসাখেলা শিম্পাঞ্জি কমিউনিটি নিয়ে তানজানিয়ার গম্বি স্ট্রিম জাতীয় পার্কে ১৯৬০ সালে গবেষনা শুরু করেন। তিনি শিম্পাঞ্জি পর্যবেক্ষনের সময় তাদের নাম্বার দ্বারা মনে না রেখে সে শিম্পাঞ্জিদের ফিফি, ডেভিড এরকম নাম প্রদান করতেন। সে প্রত্যেকের সাথে এক এক জন আলাদা মানুষের মতো আচরন করতেন, যা সেই সময়ের প্রেক্ষাপটে অভাবনীয় ছিলো।
তার দেয়া বানরদের কিছু নাম:
তিনি মনে করেন, "শুধু মানুষ-ই নয় শিম্পাঞ্জিদের মাঝেও সুখ, দুংখ,আনন্দ ও ভালবাসা রয়েছে " তিনি শিম্পাঞ্জিদের জড়িয়ে ধরে, চুমু খেয়ে এমন কি কথা বলে তাদের আচরনের সাথে মানুষের আচরনের মধ্যকার মিল পর্যবেক্ষন করতেন।
১৯৭৭ সালে জেন গুডঅল আফ্রিকায় তার গবেষনার সুবিধার জন্য জেন গুডঅল ইন্সটিটিউট প্রতিষ্ঠা করেন। জেন গুডঅল ইন্সটিটিউটের মূল কাজ ছিলো গম্বি স্ট্রিম জাতীয় পার্কের গবেষনায় সহায়তা করার সাথে সাথে সারা পৃথিবীতে নন-হিউমান রাইটস্ প্রোজেক্টের মাধ্যমে শিম্পাঞ্জি ও নরবানরদের আধিকার নিশ্চিত করা।
লোকপ্রিয় গোপীনাথ বরদলৈ আঞ্চলিক মানসিক চিকিৎসালয়
লোকপ্রিয় গোপীনাথ বরদলৈ আঞ্চলিক মানসিক চিকিৎসালয় () হচ্ছে আসামের তেজপুরে অবস্থিত মানসিক চিকিৎসালয়। চিকিৎসালয়টির মোট আয়তন হচ্ছে ৮১ একর। চিকিৎসালয়টিতে মোট ৩৩৬জন পুরুষ ও মহিলা পৃথক পৃথক থাকার ব্যবস্থা, চিকিৎসক-কর্মচারীর জন্য আবাস, পেথোলোজিকেল পরীক্ষাগার, গ্রন্থাগার ইত্যাদির সুবিধা রয়েছে। 
ভারতবর্ষে ব্রিটিশদের আগমণের সময় থেকেই মানসিকভাবে অসুস্থ ব্যক্তিদের সাধারণ মানুষ থেকে দূরে সরিয়ে রাখার জন্য পাগলা গারদের ব্যবস্থা করা হয়েছিল। ১৮৭৬ সনে ব্রিটিশেরা ঢাকা পাগলা গারদ থেকে মানসিকভাবে অসুস্থ লোকদের স্থানান্তর করে তেজপুরে পাগলা গারদ স্থাপন করেন। গিরিশ চন্দ্র দাশ নামক এক চিকিৎসকের তত্বাবধানে পাগলদের চিকিৎসার ব্যবস্থা করা হত। কিন্তু সেই সময়ে রোগীর হাত-পা বেধে চিকিৎসা করা হত ও প্রয়োজনসাপেক্ষে উন্মাদদের সেলে বন্দী করে রাখা হত। 
১৯২২ সনে চিকিৎসা প্রণালী উন্নত করা হয় ও পাগলা গারদ নাম পরিবর্তন করে মানসিক চিকিৎসালয় নামে নামকরণ করা হয়। ১৯৩২ সনে নতুন করে অধীক্ষক নিয়োগ করে চিকিৎসালয়ের কাজ-কর্মের ভার অধীক্ষকের হাতে ন্যস্ত করা হয়। ১৯৮৩-৮৪ সনে ভারতের পরিকল্পনা আয়োগে উত্তর-পূর্ব ভারতের মানসিক স্বাস্থ্য বিকাশ ও সেবার ক্ষেত্রে গুরুত্ব আরোপ করে একটি উন্নয়ন কমিটি গঠন করে। ১৯৮৭ সনে বর্হি রোগী বিভাগ নির্মাণ করে লোকপ্রিয় গোপীনাথ বরদলৈ মানসিক চিকিৎসালয় স্থাপন করা হয়। ১৯৯৯ সনে উত্তর-পূর্ব পরিষদ ও অসম সরকারের সহিত সাক্ষরিত চুক্তির মাধ্যমে এই চিকিৎসালয়ের সমস্ত দায়িত্ব উত্তর-পূর্ব পরিষদের হাতে ন্যস্ত হয়। ২০০৭ সনের ১জুন তারিখে কেন্দ্রীয় সরকারের স্বাস্থ্য এবং পরিবার পরিকল্পনা বিভাগ চিকিৎসালয়টিকে সমগ্র উত্তর-পূর্ব ভারতের মধ্যে সর্বাংগসুন্দর অনুষ্ঠান গড়ে তোলার জন্য দায়িত্ব গ্রহণ করে।।
জেনি ফন ভেস্টফালেন
জেনি ফন ভেস্টফালেন (জার্মান Jenny von Westphalen; ১২ ফেব্রুয়ারি, ১৮১৪ - ২ ডিসেম্বর, ১৮৮১) বা ইয়েনি ফন ভেস্টফালেন ছিলেন কার্ল মার্কসের স্ত্রী। বিবাহের পূর্বে তাঁর পুরো নাম ছিল ইয়োহানা বের্টা ইয়েনি ফন ভেস্টফালেন। তিনি ছিলেন জালৎসভেডেল'এর এক প্রুশীয় ব্যারন লুডভিগ ফন ভেস্টফালেন'এর শিক্ষিত কন্যা। ১৮৩৬ সালে মার্ক্সের জন্মশহর ট্রিয়ের'এ তাঁদের প্রথম পরিচয় ঘটে ও সম্পর্ক গড়ে ওঠে। তাদের সম্পর্কের বিষয়টি গোপন রাখতে হয়েছিল, কারণ এই বিয়েতে মার্কস পরিবারের সম্মতি ছিল না।
জেনীর সাথে মার্কসের বিবাহপূর্ব পরিচয় এবং প্রেমের সম্পর্ক ছিলো। জেনীর পিতা ছোটবেলা থেকে মার্কসকে ভীষণ পছন্দ করতেন এবং মার্কস এর মনন বিকাশে জেনীর পিতার ভূমিকা ছিল অনেক বেশি। এজন্য মার্কস তার ডক্টরেট থিসিস পেপার যখন প্রকাশ করেন তখন তা জেনীর পিতা ওয়েস্টফ্যালেনের নামেই উৎসর্গ করেছিলেন। কিন্তু মার্কস যখন ক্রমশ বিপ্লবী হয়ে উঠলেন তখন ওয়েস্টফ্যালেন তাঁকে আর আগের মতো পছন্দ করতে পারছিলেন না। মার্কসকে তিনি পুরোপুরি একটা বিপজ্জনক ছেলে মনে করতেন। তাই এমন ছেলের সাথে স্বাভাবিক কারণেই নিজের মেয়েকে বিয়ে দিতে চাননি।